
Trump, wê li Rojhilata Navîn çi bilce 

Di naivbera 



Amerîka de 




Di hiibijartinên Serokatiya Amerîkayê de 
derketina Donaid Trump ii hemû cîhanê ji 
niha ve bûye cihê endîşeyan. Heiwesta Serokê 
nû yê DYA'yê derbarê aiema îsiamê de diyar 
dike ku wê Amerîka di siyaseta dema nû de ii 
Rojhiiata Navîn tundtir be. Ev yek jî ii heremê 
dibe bendewariyên şer û aioziyên nû. Niha 
ii Rojhiiata Navîn di nav statuqoparêzan de 
guman heye ku Trump devê Qutiya Pandorayê 
vebike û hêviyên aramî û aştiya heremê heta 
demeke dirêj ji hoiê rabike. 



Siyaseta kurd jî ku heta niha çaverêyê 
hiibijartinên DYA'yê bû, bi bêdengî ii encamên 
proseyê temaşe dike. Barzanî, di peyama 
pîrozbahiya bo Serokê nû de hêviyên xwe 
ya piştgiriyeke baştir di şerê li dijî DAiŞ'ê û 
gihandina mafên netewî yên kurdan de anî 
ziman. Şêwirmendên Trump, wek bersiva 
Barzanî, sempatî û hevaibendiya Trump 
ya kurdan ragehandin. Siyaseta kurd wiha 
difikire ku Trump wê derbarê kurdan de ji 
Obama zêdetirxemsar nîn be. 


► 


Li aiiyê din çavderên siyasî bawer dikin ku 
wê di siyaseta DYA'yê ya ii Rojhilata Navîn 
de guhurînên trajîk neqewimin û dewieta 
Amerîka di xaiên stratejîk yê siyaseta derve 
de ii ser xeta heyî bimîne. Li gei vê yekê jî 
çav ii rê ye ku têkiiiyên DYA ii get iran, Sûriye, 
Tirkiye, Rûsya û israîiê ii gor konjonkturê 
hinekî buguhure û taybetî Trump ii dij iranê 
rijd bibe ev yek jî amaje bi şer û rekabeteke 
tundtir ya mezhebî dike ku têkiiiyên Tirkiye- 
iran û Kendavê aioztir bike. 

R02-3-4 



Dr. Şefîq Qezaz: 

Amerîlca 
hevpeymanê 
Kurdistanê ye 

“Hillary Clinton an jî Donald Trump, 
her kî Serokê Amerîkayê be, ew mecbûr 
e ku piştevaniya hêzên li dijî terorê bike. 
Pêwendiyên baş ê lcurdan û Amerîkayê 
hene. Trump wê naguherîne. Ew ê Trump jî 
piştevaniya lcurdan bike.“ 


Mesrûr Barzanî: 

Şerê DAIŞ’ê demdirêj e 

Rawêjkarê Encumena Asayîşa Herêma Kurdistanê 
Mesrûr Barzanî derbarê Operasyona Mûsilê de ji ajansa 
Reutersê re axivî. Barzanî eşkere ldr ku DAIŞ dê li hem- 
berê Artêşa Iraqê li ber xwe bide û ji ber vê çendê jî şer 
dê demdirêj be. Barzanî bal kişand ser şerê di navbera 
Artêşa Iraqê û DAIŞ e de û daxuyand ku DAIŞ dikare 
hemû taxan bordûman bike. Barzanî eşkere kir ku 
şikestina DAIŞ e ya li Mûsilê ji bo jinavbirina DAIŞ e ne 
bes e; şer divê li dijî kom û grûbên tundrew berdewam 
bike. 

MANŞET 03 


Trump, wê li Rojhilata Navî bibe Mesîhê kê? 


S iyaseta derve ya DYA'yê di Qutiya Pan- 
dorayê de liba Donald Trump veşartî 
ye. Pêşbînînebariya vatişa Trump dibe 
ku surprîzên sosret di ayindeyê de bi xwe re 
bihîne. Donald Trump dixwaze peywendi- 
yên bi Îsraîlê re xurt bike, rêkeftina atomî 
bi îranê re hilweşîne û heta jinavbirinê êrişê 
DAIŞê bike. Heta vêgavê ev çend xal liser 
Rojhilata Navîn bi zelalî ji zardevê Serokê nû 
hatine dirkandin. Lê planên wî şêlû û tenanet 
bênaverok in. 

Di maweyê kampanyaya hilbijartinê de 
piraniya anketên serjimêriyan serkeftinê jibo 
Hillary Clinton pêkan didîtin, lê Trump bi 
vatişeka populîst karî dengê nerazîtiya spiyên 
dijbiyanî û kzenofob bigihîne Qesra Spî û 
bûvelerzeyekê di îqtîdara amerîkan de çê 
bike. Çawan ku hilbijartina wî jibo gelekan 
wekî surprîzeka kabûsî hate hilsengandin, 
siyaseta wî ya derve jî dikare gelek surprîzên 
derdnak bi xwe re bihîne. 

Vatişa û planên siyasî yên Trump di reh û 
rîşeyên xwe de ji yên Obama ciyawaz e; bi wî 
teherî, ku Obama lihember cîhana îslamê 
li tebahî û aştiyê digeriya. Pênc mehan piştî 
hilbijartina xwe, Obama di 4:ê hezîrana 
2009 :an de li zanîngeha E 1 Ezherê di weşana 
zindî de rawe kir, ku DYA şerê îslamê nake, 
lê ekstremîzma tund û tîj divêt bihête berpeç 
ldrin. Wî herwiha diyar kir, ku DYA dê dest 
ji piştgîriya filistîniyan bo damezrandina 
dewleta serbixwe nekişîne. Axaftina Barack 
Obama destnîşankirineka dîrokî bû: wî dix- 
wast nûnertiya Amerîkayekê bike ku di şûna 
rûbirûbûnê de, li hevkariyê bi alema îslamê 
re digere. 

Gava ku heşt salên Serokatiya Obama bi- 
hête hilsengandin, tebahî û hewlên dostaniyê 
ne di pileyayekem de ne. Bi rexma pêkanîna 
rêkeftina sînordarkirina enerjiya atomî ya 
îranê, pratîka serdema Barack Obama bêhtir 
arasteya rûbirûbûnê radixe ber çavan û 
lîsteyeka dirêj, ji jinavbirina rêberê E 1 Qaidê, 
ldlîtbûna pozîsyonan di nakoldya Filistînê 
de bigire heta serhildana DAIŞê û beşdariya 
aktîv a Amerîkayê di şerê dijî vê rêxistinê, 
de eşkere dilce. Obama dikir ku dergîrbûna 
Amerîkayê li Efxanistan û Iraqê bi dawî bi- 
hîne, lê rewşa van her du welatan vêgavê divêt 
wekî dewletên heriftî bihête pênase kirin; 
ji lewre Amerîka ji caran bêhtir li Rojhilata 
Navîn gîrodar maye. Derencam diselmînin ku 
siyaseta darêhtî weld planan bi pêş de naçin. 
Amerîka, jidil yan bêdil, divêt her serederiyê 
bi pirsgirêkên aloz ên Rojhilata Navîn re bike. 

Cudahiya dema Trump 

Vêgavê berpirsyariya siyaseta DYA'yê 
jibo Rojhilata Navîn ketiye ser milê Donald 
Trump; giregirê hotelan, ku ne ti baldariyeka 
rasteqîn ne jî ti şiyaneka şirovekirina arîşeyên 
Rojhilata navîn heye. Planên Trump liser 


Rojhilata Navîn heman karakterê planên wî 
jibo pirsên din heye: neewlehiyeka berfreh 
liser peywendiya gotar û çareseriyên pratkîk 
ên vî hotelgêrê kormarger. Derbirrînên nalcok 
di dema kampanya hilbijartinê de adana vê 
neewlehiyê hîn bêhtir dike. 

Liser rêbazên serederîkirin bi DAIŞê re 
Trump diyar ldriye ku wî planek heye - û dê 
plana xwe jiber rikeberiya hilbijartinê nihênî 
bihêle - ku ligor wê dê ”bi bombebaranê zilcê 
DAIŞê derêxe.” Piştî radestkirina kursiya Se- 
rokomariyê di 2oê Çileya Paşîn 20iyan de dê 
30 rojan derfetê bide general da pêşniyazên 
xwe jibo têkbirina DAIŞê pêşkeş bildn. 

Li hemberî gotinên Trump divêt bihête 
amaje kirin, ku DYA jixwe her roj bi bombe- 
baranan zikê DAIŞê derdixe; lêçûnên rojane 
yên şerê DYA li dij DAIŞê 12.3 milyon dolar 
in. Gelo ka stratejiya Trump dê çiqasî ji ya 
Obama cudatir be, em nizanin, jiber ku 
camêrî nexwastiye eşkere bike. 

Herwiha, boçûna Trump dê liser rejîma 
Sûriyê çawa be? Rast e, ku di yek ji debatên 
dûmahîkê de gotiye ”qet ji Esed hez naldm, 
lê ez dê DAIŞê bikujim.” Ev derbirrîn amajeyî 
hindê dike, ku renge di serdema hukim- 
raniya Trump de DYA arasteya siyaseta xwe di 
kêşeya Sûriyê de biguhere û xwe nêzîkî rejîma 
haldm bike. Heger wisa be, pozîsyona DYA'yê 
dê li hemberî opozîsyona ’moderat” a Sûriyê 
çawan be; ji vê girîngtir peywendiyên wê bi 
Tirkiyê re, ku piştgiriya opozîsyon Sûriyê dike 
dê çawan be? 

a Ez baştirîn dostê Îsraîlê me“ 

Trump di axaftineka xwe ya kampanya 
hilbijartinê de ragihand. Di peywendî bi vê 
ragihandinê re gelo boçûna Trump dê liser 
îranê û Rêkeftina Atomî, ku wî wekî rêkefti- 
na herî ehmeqane’ bi nav kir, çawan be. Yek ji 
şêwirmendên Trump di pirsên siyaseta derve 
de John Bolton, balyozê berê yê DYA'yê di NY 
de ye. Bolton yek ji mîmarên plana dagîrki- 
rina Iraqê di serdema George W Bush de bû. 
Bolton, ku li gor qenaeta gelekan dê bibe 
Wezîrê Karên Derve yê DYA'yê îdîa kiriye ku 
îran programa xwe ya atomî didomîne û divêt 
bihête rawestan. 

Pêşbînînebariya siyaseta muhafezekarên 
amerîkan, Trump jî tev de, herçende wekî 
Qutiya Pandorayê, ku îhtimala surprîzên 
neqenc jê dihête kirin, dikare jibo kurdan 
tiştine libar di pey xwe re bihîne. Siyaseta 
şerxwazî ya her du Bushan, herçende ji aliyê 
piraniya iqtidara siyasî ya rojava û cîhanê 
ve dihate rexne kirin, lê encamên di dest de 
nîşan didin ku ev siyaset dikare asoyên geş 
jibo kurdan raêxe ber çavan. Bi saya siya- 
seteka ji vî celebî xeta 36, avakirina herêmeka 
otonom li başûr û çespandina statuya federal 
a Herêma Kurdistanê di Qanûna Bingehîn 
a Iraqê de bûne ketwarê Rojhilata Navîn. 



Bi vî teherî hesabên xelet ên rejîma Iraqê 
û siyaseteka agressîv ji aliyê Neo-conên 
Amerîkayê ve serwerî jibo kurdan li wî 
parçeyî misoger kir. Gelo surprîzên siyaseteka 
wiha dê asta vê serweriyê ji herêma federal 
bigihîne serxwebûnê? Girêdayî vê pirsê, 
gelo kurdên Rojava dê bikarin ji derfetên ku 
dihêne dabîn kirin, serweriyê ji bo kurdên wî 
parçeyî misoger bildn? Arasteya rûbirûbûnê 
bi îranê re çi derfetan jibo kurdên Rojhilatê 
berhev dike? Bersiva van pirsan di 
Qutiya Pandorayê li Koşka 
Spî de ye. Pispor û çavdêrên \ 

siyasî yên kurd, pêşbîniyên 
xwe yên derbarê siyaseta Trump 
de ji BasNûçe’yê re rawe kirin. 

Dr. Xalid Xeyatî: Kurd di siyaseta derve 
ya DYA'yê de aktorekî sereke ye 
Kurd wekî aktorekî sereke dê di siyaseta 
derve ya DYA'yê de bimîne û tenanet dê pêge- 
ha xwe di vê siyasetê de xurt bike. Obama 
heta niha siyaseta Hêza Jîr (Smart Power) 
piyade dikir, lê bi hilbijartina Trump wer- 
çerxaneka dîrokî di siyaseta derve ya DYA'yê 
de çê dibe. Kurd wekî aktorekî sereke dê di 
siyaseta derve ya DYA'yê de bimîne û tenanet 


dê pêgeha xwe di vê siyasetê de xurt bike. Bi 
baweriya min kurdên başûr dê herî zêde ji 
siyaseta derve ya Trump bi mifa derkevin, ji 
lewre ne tesaduf e, ku Serokwezîrê Hikûme 
ta Herêma Kurdistanê hemkatî pîrozbahiyê 
Trump vedixwîne herêmê. Ev amajeyî wê 
yekê dike, ku kurd xwe amadeyî 
hevkarî bi Trump re dilcin. 

Bi vî teherî, piştgiriya jibo 
kurdan dê hîn cidîtir û 
hîn sîstematîktir bibe 
û bi dîtina min 


serxwebûn wekî gotar dilcare hîn xurttir bibe 
û tenanet nêzîkî realîteyê bibe. 

Pirsgirêka Sûriye û Rojavayê bi rastî aloz 
e, ji ber ku amerîkî jî rojeva xwe nikarin 
demdirêj diyar bikin û mecbûr dimînin 
rojevên xwe ligor pêşhat û guhertinên hefteyî 
dabirêjin. Ango helwêstên wan ligor 
rûdan rojane alûgor bi ser de 
dihên. Lê siyaseta Trump li Sûriyê 
bi baweriya min dê liser bin- 
emayê tewafuq û lihevhatina 
bi Rûsiyayê re bimeşe, 
çunkî 



vatişên Trump yên hilbijartinê û pîrobahiya 
Putîn amajeyî hindê dikin ku Amerîka û 
Rûsiya di şûna rikeberiyê de dê rêçareyekî 
liser bingehê dabeşkirina berjewendiyên 
hevbeş û kêmrengkirina şerê sar di navbera 
her du zilhêzan de peyda bikin. Dahatûya 
Sûriyê û pêkhatina hevpeymaniyên nû jî dê 
herwiha liser binemayê van lihevhatinên 
Rûsya û Amerîkayê teşe bigirin. Herçî Rêve- 
beriya Kurdên Rojava û PYD’ê dê girêdayî 
ast û şêwazê rêkeftinên di navbera her du 
zilhêzan de ye, lê kurdên Rojava dê her 

roleka serekî di meydana siyaseta 
teşegirtina Sûriyeka paş-şerî 
de bilîzin. Lê ev rola jî girêdayî 
asta hevkariya Tirkiye û Amerî- 
kayê ye. Trump herçende rexne li 
NATO’yê digire, ku Tirldye endamekê lcevnar 
yê vê peymanê ye, lê jiber pêgeh û pozîsyona 
stratejîk ya Tirkiyê, Amerîka nikare wî welatî 
nedîtî bigire. Boye, eger kurdên Rojava 
bikarin peywendiyên xwe bi Tirldyê liser 
bingehekî aştiyane ava bikin û rewşa sînorên 
Rojava û Tirldyê normalîze bibin, dê rewşeka 
guncawtir jibo wan çê bibe. Lê, wekî min got, 
guhertinên bineretî heftane rû didin û divêt 
dariştina siyasetê jî ligor rojevên nû bihête 


encam dan. 

Di peywendî bi pirsgirêka îranê de, divêt 
mirov li helwêsta lobiya cihû û Îsraîlê binêre; 
çunkî wan bi şadimanî pêşwazî liserkeftina 
Trump ldr û ev tê wê wateyê ku Amerîka dê li 
hember îranê hewlêsteka dijwartir dabijêre. 
îran aktorekê girîng yê Rojhilata Navîn e û 
siyaseta Trump dikare bibe berbesteka cidî 
li hember stratejiya zêdexwazane ya îranê. 
Renge siyaseta agresîf û êrîşkarane ya îranê 
bi saya hilbijartina Trump heta radeyekê 
bihête notralîze ldrin. Encameka restewxwe 
ji vê siyasetê frawankirina sînorên perawêzên 
derûdora Îsraîlê ye. Bi vî awayî, bi baweriya 
min siyaseta derve ya Trump, di berawird bi 
ya Obama re, dikare pêgeha kurd li Rojhilata 
Navîn bihêztir bilce. Lê divêt em zanibin ku 
beşek ji rûdana di îradeya layenên weld kurd 
de ne û hindelc jî ne girêdayî hindê ne. Di her 
hal û karî de, di astê teorî de siyaseta Trump 
dê li Rojhilata Navîn de guhertinên mezin bi 
xwe re bihîne. 

Dr. Kemal Sulêmanî: Amerîka lihember 
kurdan amrazgerane ye 

Amerîka bi giştî li hember kurdan siyasete- 
ka amrazî bi kar aniye; anegorî hevsengên 
herêmî boçûna DYA'yê liser kurdan diguhere, 
û ji lewre ez bawer nakim ev boçûna piştî 
Trump guhertineka bineretî bi ser de bihêt. 
Lê ya rastî ez ji Hillary Clinton bêhtir nigeran 
bûm, jiber ku peywendiyên wê digel Tirldye 
û welatên Kendavê kûrtir bû û ev jî dikarîbû 
jibo lcurdan nerênî be. Bi rexma vêyekê, 
dinya ji helsûkeftên Erdogan nîgeran e, loma 
ev nigeranî dikare bibe hokar, ku dewletên 
rojavayî, bi taybet DYA'yê, bi kurdan re pe- 
ywendiyên mukimtir çê bildn. 

Trump xwediyê helwêsteka îzolasyonîst 
e, ango ne alîgirê şerxwaziyê ye, lê rabêj û 
kirdanên Trump ne pêşbînîbar in; çawan ku 
serkeftina wî ne zêde dihate pêşbînî ldrin, 
siyaseta wî ya derve jî dikare bibe surprîz. 
Heta niha tenê diyar kiriye ku dixwaze 
peywendiyên xwe bi Rûsiyayê re baştir bike, 
ku ev jî dibe sedem ku renge DYA û Rûsiya li 
Sûriyê bigihîjin rêkeftinekê. îcar, gelo rêkefit- 
inelca wisa çi kartêkerî bi ser peywendiyê bi 
Tirkiyeyê re çê dikin û di berdewamiya he- 
man peywendiyê de gelo çi hesab û kitab jibo 
kurdan dihête ldrin. Trump gotiye divêt em 
lcurdan bi kar bihînin; ev jî derbirrîna eşkere 
ya boçûneka amrazî ye, lê kurd jî divêt jê 
kelk wergirin. Pirsa maf û azadiyan tenê jibo 
kurdan girîng e; dewletên rojavayî, nemaze 
DYA, ji perspektîva berjewendiyan pêgeha 
lcurdan hildisengînin. 

Xalelca erênî liser Trump ew e, ku ew guhê 
xwe dide Pentagonê. Bi berawird digel Weza- 
reta Derve re, Pentagonê helwêsteka erênîtir 
liser kurdan hebûye. 

Trump helwêsteka dijwartir liser DAIŞ'e 


heye û hingê divêt em bipên û binêrin ka 
helwêsteka wisa çi bandorekê datîne ser 
peywendiyên Tirldye û Amerîkayê. Trump 
herwiha xwe weld alîgirê Îsraîlê nîşan daye û 
di arasteya vê helwêstê de peywendiyên îran 
û DYA û tenanet pozîsyona îranê li Rojhilata 
Navîn jî dikeve bin rîska guhertinê. 

Prof. Ferhad Seyder: Divê kurd nakokiyên 
xwe bidin aliyekî 

Eger kurd Li Bakur, li Başûr û Rojava nako- 
kiyên xwe bidin aliyekî dê bikarin bi Amerî- 
kayê re hevkariyekê di berjewendiyên kurdan 
de bildn. Heta mehayekê ti guhertineka esasî 
çê nabe, jiber ku hingê Obama kursiya Ser- 
okomariyê radestî Trump dike. Tiştên girîng 
niha dibin. PYD û şerê Reqqayê di serdema 
rêveberiya Obama de dimeşe û heta hingê 
diyarker dê siyaseta rêveberiya Obama be. Lê 
sala bê guhertin dê çê bibin; guhertinên ku 
çê bibin jî zêdetir arasteyî îranê ne. Di pirsa 
îranê de Trump gotiye ku li dij wê rêkeftina 
atomî bi îranê re ye û dixwaze wê rêkeftinê ji 
nû ve muzakere bike. Obama bi çespandina 
rêkeftina atomî rê da îranê ku li Rojhilata 
Navîn bibe xwediyê hegemoniyê. Ez bawer 
nakim Trump vê derfetê bide îranê, lê divêt 
em binêrin ka kî dibe wezîrê karûbarên 
derve, kî dibe wezîrê berevaniyê li DYA'yê. 

Ev guhertin tevî boçûnên van lcesan girîngiyê 
qazanc dildn. Ya duyan siyaseta Trump dê li 
dij DAIŞ'ê siyaseteka dijwar be û herwiha dê 
nehêle carelca din rêxistineka wekî DAIŞ'ê 
li Rojhilata Navîn serî hilde. Liser Sûriyê, 
Trump xwaziyarî hevkarî bi Putîn re ye. 
Helbet siyaseta Rûsyayê diyar e; ew dixwazin 
rejîma Esed bimîne, lê bi rastî em nizanin 
rêveberiya Trump dê li Sûriyê çi siyasetekê 
bişopîne. 

Liser mesela kurdan çend gotinên Trump 
hene; gotiye ku dê piştgiriya kurdan bike. 

Lê ji me re diyar nekiriye ka ew piştevanî 
dê çawan û çi be. Asta piştevaniya Trump 
girêdayî kurdan û helwêsta wan û yekîtiya 
wan bi xwe ye. Lê gava ku Trump bibîne ku 
çend hêzên sereld yên kurdan girêdayî îranê 
bin - bi kêmanî sê hêzên kurd, weld PKK, 
YNK û Gorran di bloka îranê de ne - nikare û 
dê nexwaze piştevaniyeka tam radestî kurdan 
bike. Barzanî peyamek jibo Trump şand û 
daxwaz ldr ku ew sozên xwe yên hilbijartinê 
liser binemayê piştevaniya kurdan bi cih 
bihîne, lê gotinên kampanyayên hilbijartinê 
û gotar û pratîka dema desthilatê piraniya 
caran li hev nagirin. 

Bi baweriya min Tirkiye ji bo wan pêwîst 
e û hevalbendekê girîng e. Trump meyleka 
zêde ya hevkarî bi dewletên Kendavê bi 
taybet Erebistanê re nîne, jiber hindê Tirldyê 
dibe alternatîveka xurttir jibo hevkarî bi 
DYA'yê re. 

Dr. Jabar Kadir: Amerîlca dê hevlcariya 
digel lcurdan bidomîne 

Siyaseta Trump dê ne wekî ya Obama 
be. Partiya Komarger di siyaseta xwe de 
tûndtir e û aktîvtir e. Dema em bihêne ser 
meseleya kurdan jî, heta şerê DAIŞe hebe 
Amerîka dê piştevaniya kurdan bilce. Piştî 
DAIŞ e jî lê dinihêre ka Id dikare alîkariya 
wê bike. Helbet dewletên hevpeymanên 
Amerîka wekî Tirkiyeyê hene. Lê Tirkiye 
hesaban dike, doza xalca Iraqê dike, doza 
xalca Sûriyê dilce. Kurd bi tenê doza mafê 
xwe dikin. Doza girtina xalca ti dewletên 
din nalcin. Ji ber wê jî Amerîka piştevaniya 
kurdan dilce û piştevaniya hevpeymanên 
xwe nalce. 

Hevkariya kurdan û Amerîka hem 
di berjewendiya kurdan de û hem jî di 
berjewendiya Amerîkayê bi xwe de ye. 
Amerîka dê piştî şerê DAIŞ e li meseleyê 
temaşe bike û ligor wê ew dê peywendiyên 
xwe yên digel kurdan bidomîne. Li herêmê 
alozî û şer berdewam dike. Hevpeymanên 
Amerîka li herêmê kêm bûne. Tirkiye wekî 
hevpeymanê Amerîka ye. Bi rexma hindê di 
rapirsînan de derdikeve holê ku xellcê 

Wezîrê Berêyê Kobanê Îdrîs Nassan: Siya- 
seta Amerîkayê hertim yek e 

Tiştekî diyar ew e ku Serokê Amerîkayê 
çiqas bihête guhertin jî siyaseta Amerîka 
hertim yek in. Ew tişta jî giredayî siyaseta 
derve ya Amerîka ye û ev jî li gorî berjew- 
endiyên wan ên li Rojhilata Navîn yan li 
cîhanê ne. Hinekî guhertin di siyaseta 
wan de dihêne kirin; lê ew ne zêde berçav 
in û ev jî zêde bandorê li siyaseta wan ên 
derveyê nakin. Ji ber ku gelelc biryargeh 
û kongre hene û ew biryaran derdixin. Ez 
bawer nakim ku zêde tişt bihêne guhertin. 

Endamê ENKSe Muhsin Tahir: Trump dê 
piştevaniyaxwe zêdebike 

Di navbera siyaseta Komarger û 
demokratan de ti ferq tune ye. Her du partî 
liser berjewendiyên niştîmanî wekî hev 
tevdigerin. Helbet hin guhertin çê dibin. Bi 
hatina Trump re hind guhertin dê çêbibe. 
Wekî ku Trump daye xuya kirin, jibo 



dijîtiya terorê dê zêdetir alîkariya kurdan 
bike. Dema kampanya hilbjartinê û piştî 
hilbijartinan welchev nabin. Jiber ku gotin 
û sozên ku dema kampanyayê didin, ji bîr 
dikin. Trump dibêje ”Ez ê alîkariyeke taybet 
bidim kurdan.” Jiber ku dikarin pişta xwe 
bi kurdan gire bidin û kurd kesên çalak in. 
Jiber vê jî Trump dibêje ”Em ê zêdetir alîlca- 
riya lcurdan bikin.” Peywendiyên Amerîka 
û kurdan baş in û qut nebûne. Trump dê 
piştevanî û alîkariyê zêde bike. 

Dr. Ekrem Önen: Serolcatiya Trump di 
berjewendiya lcurdan de ye 

Min di serdemên beriya hilbijartinên 
DYAyê de nivîsî û got ku Trump dê di hilbi- 
jartinan de bi serkeve. Trump ji kurdan re 
gelek xêr e herwiha dê ji welatên Kurdistan 
perçe kirine û Yekîtiya Ewrûpayê re ne xêr 
be. Jiber Trump dê helwêsteka ji ya Bush 
xerabtir bi Yekîtiya Ewrûpa re nîşan bide. Ji 
ber wê bû ku medya ewrûpî beriya hilbijar- 
tinan dijîtiya Trump kirin. Trump dixwaze 
dawî liserê cîhanê yê sêyemîn ku niha 
didome bîne û liser nizama nû ya cîhanê bi 
Rûsya re li hev bike. Pîştî têkçûna Sovyetê 


DYA û YE nedixwastin Rûsyayê wekî teref 
di nizama nû ya cîhanê de qebûl bikin û 
pêre cîhanê parve bikin. Şerê cîhanê yî 
sêyemîn ber bi fînalê diçe û divêt kurd xwe 
ji guhertinên mezin re amade bikin. Çawan 
di şerê cîhanê yê yekemîn de welatên 
serkeftî Rûsya, Îngîltere û Fransa bû, di şerê 
cîhanêyî duyemîn de dîsa Rûsya, Îngîltere 
û DYA bû. Lê niha divêt kurd stratejiya xwe 
liser bingehê ku di şerê cîhanê yê sêyemîn 
de welatên serkeftî DYA û Rûsyayê ne, 
dabirêje. 

Alcademîsyen Perwêz Rehîm Qadir: 
Kurd û Amerîlca hevpeyman in 

Ajandeyeka Amerîka ya kurd heye. 

Di van demen dawiyê de bi taybetî hêza 
kurdan a di warê leşkerî de kurd derxis- 
tin pêş. Danûstandin û diyalogeke baş di 
navbera kurdan û Amerîkayê de çêbû. Ew 
danûstandin û hevalbendî berê jî hebû 
bêguman. Lêşerê kurdanê lidij DAIŞe 
prestîjek ji lcurdan re çêkir.Metirsiyên liser 
Amerîka, şerê terorê hevalbendiyek di 
navbera kurdan û aktorên herêmî û cîhanî 
de çêkiriye. Amerîka di siyaseta derve de 
bi giştî li rewşa fiîî dinihêre. 
Trump jî dê wisa bike. Eger 
kurd bikaribin li herêmê 
serkeftî bin û bibin hêzeke 
serkeftî û şerê terorê bikin 
dê herdem hevalbendên 
Amerîkayê bin. Trump 
kesekî nesiyasî ye, bêtecrûbe 
û bêazmûn e. Karê wî bêhtir 
bazirganî ye. Lê komelc 
şewirmendên wî hene. Dê 
peywendiyan bi kurdan re 
çê bikin, lê divêt kurd jî her 
wekî aniha bibin alctor û hêz. 

Dr. Şirin Mele Mistefa: 
Komarger û kurd dostên 
hevin 

Trump Serokê nû 
yê Amerîkayê di dema 


bangeşeya xwe ya hilbijartinê de digot, 

”Min heta niha lcurd nas nedikirin, kurd 
milletekî qehreman in, çavnetirsî ne, 
comerd in. Em ê piştevaniya wan bikin 
ew li herêmê milletekî bihêz in. Nêzîkî 
Amerîkayê ne. Dostên Amerîkayê ne. Em ê 
alîkariya wan bikin. Tenê alîkariya leşkerî û 
siyasî ji wan re lazim e.” Jibo kurdên Bakur 
got, ez ê piştevaniya wan bilcim digel Tir- 
ldyê biaxivim ku pirsa kurdî çareser bibe. 
Jibo Başûr û Rojava jî behsa alîkariya çekan 
ldr. Herwiha di axaftineke xwe de got divêt 
kurdên Rojava jî beşdarî Cenevreyê bibin. 

Çi YPG be çi Pêşmerge di şerê li dij 
terorîstên mîna DAIŞ e de bi ser ketin. 
Tiştên ku dilceve ser milên wan bi cih anîn. 
Pêşmerge herî dawî Başîlca rizgar kir. Derû- 
dora Mûsilê hatiye rizgar kirin. Komarger 
ji berê ve dostên kurdan e. Bush dostê 
kurdan bû. Di her du warên siyasî û leşkerî 
de wan yekser piştevaniya kurdan kir. Di 
dîroka kurdan û komargeran de mînakên 
wisa hene. Ez bawer dikim Trump jî dê 
piştevaniya kurdan bike. 

Nivîskar Mehmûd Mistefa: Trump dê 
piştevaniya lcurdan bike 

Trump di hilbijartinan de bi ser ket. 

Wekî çavê hemû cîhanê çavê me kurdan jî 
li hilbijartina Amerîkayê bû. Trump behsa 
wêrekî û qehremeniya kurdan dike. Ez di 
wê baweriyê de me ku ew dê ji demokratan 
zêdetir alîkariya kurdan bike û ji kurdan 
re çekan bişîne. Demokratan jî alîkarî 
dane kurdan, hem li Rojava hem li Başûr ji 
kurdan re çek şandin. Di navbera kurdan 
û Washingtonê de dîplomasiyek baş heye. 
Lê ez di wê baweriyê de me, Trump dê pe- 
ywendiyên baştir bi kurdan re durist bike û 
kurdan wekî hevpeymanên xwe yên serekî 
bibîne. Trump zêde ji siyasetê fêm nake 
helbet, lê şêwirmendên wî dê jê re behsa 
girîngiya kurdan û rola lcurdan a li herêmê 
bikin. Hemû cîhan îro bextewariyê li hêzên 
kurdî dilce û serkeftinên hêzên kurdî bilind 
dinirxîne. 

Metirsiya DAIŞe bi dawî bû! 


Mehmet Salih Batirhan 


O perasyona Mûsilê ya ku di 17 e 

Cotmehê de bi beşdariya Pêşmerge 
û Artêşa Iraqê dest pê kiribû 
berdewam e. Pêşmergeyan hefteya borî 
bajarokê Başîkê yê di 20 e Cotmehê de dorpêç 
kiribûn bi temamî kontol kirin. Li aliyê din 
pêşketinên Artêşa Iraqê jî li nava Mûsilê 
berdewam dike. Herî dawî artêşê taxên der- 
veyî bajêryên weke Gogcelî, Entesar, Kamara 
kontrol ldribûn. Li gor zanyariyan artêşê 
taktîk guhertiye û li başûrê bajêr li dijî DAIŞ e 
dest bi êrîşan kiriye. Ligel wê pêşketinê hin 
zanyarî jî tên belav kirin ku artêşê li nava 
taxan derbeyên mezin xwariye û tunelên 
DAIŞ’ê yên bombekirî dibin sedema vekişîna 
artêşê. Li gor çavkaniyên herêmî DAIŞ ji sê 
aliyan ve dorpêç kiriye. 

General John Dorrian Rawêjkarê Hêzên 
Hevpeymaniya Navdewletî li Iraqê jî di nava 
hefteyê derbarê Operasyona Mûsilê de hin 
zanyarî belav kirin. Dorrian eşkere kir ku li 
Mûsilê teqrîben 3-4 hezar endamên DAIŞ’ê 
mane û ji roja operasyonê dest pêkiriye heta 
niha zêdetir ji hezar endamên DAIŞ’ê hatine 
kuştin. Hejmara penaberên Mûsilê yên ji 
DAIŞ’ê direvin û xwe dispêrin Pêşmerge jî roj 
bi roj zêdetir dibe. Li gor çavkaniyên herêmî 
heta niha zêdetir ji 50 hezar penaber hatine 
Kurdistanê û li kampan hatine bi cih kirin. 

Rayedarên Wezareta Pêşmerge derbarê 
xaka Kurdistanê ya ji destê DAIŞ’ê hatiye 
rizgarkirin de hin zanyarî bi BasNûçe’yê 
re parve kirin. Li gor zanyariyên rayedaran 
beşeke biçûk xaka Kurdistanê di destê DAIŞ’ê 
de maye, herwiha ew amade ne di kurtede- 
mekê de wê jî rizgar bikin. Li gor agahiyên 
Wezareta Pêşmerge bi me re parvekirine, li 
Şengalê 9 li Hewîce û Kerkûkê jî çend gundên 
kurdan di destê DAIŞ’ê de mane. Herwiha ew 
niha amadekariyan dikin ku wan gundan jî 
ji destê DAIŞ’ê derxin. Li aliyê din berpirsên 
Pêşmergeyan beyan lcirine ku ew ê ji herêmên 
kurdan ku weke xala 140 a Destûra Iraqê tê 
zanîn venekişin. Ev herêm parêzgeha Kerkûkê 
û navçeyên wê, Mexmûr, Şengal,Telefer, Becî, 
Başîka, Diyala, Xaneqîn, Beledrûr û Berdêreş 
e. Bi hatina DAIŞ’ê re Artêşa Iraqê ji van herê- 
man vekşiyabû. Pêşmergeyan hêz şandibûn 
wan herêmên kurdnişîn û li hember êrîşên 
DAIŞ’ê rawestiyabûn. 

Mesûd Barzanî Serokê Herêma Kurdistanê 
û Fermandarê Hêzên Çelcdar ên Kurdistanê, 
piştî serkeftina Pêşmergeyan li Başîkayê 
serdana wan kir û destxweşiya li wan ldr. Bar- 
zanî pêşwaziya rayedarên Iraqê û Amerîkayê 
yên leşkerî jî kir û rewşa dawî ya Operasyona 
Mûsilê ligel wan gotûbêj kir. 

Cihgirê Serokê Koma PDK’ê Gerdî: Piştî 
Mûsilê wê serxwebûn bê gotûbêj ldrin 

Tariq Gerdî Cihgirê Serokê Koma Partiya 
Demokrata Kurdistanê (PDK) li Parlemen- 
toya Iraqê, dîplomasiya Hewlêr - Bexdayê ji 
BasNûçeyê re şîrove kir. Tariq Gerdî, eşkere 
kir ku Hewlêr û Bexda rewşa piştî DAIŞ’ê 
û siberoja Mûsilê gotûbêj dikin. Herwiha 




Bexda dixwaze weke berê Mûsilê birêve bibe, 
lêbelê suneyên Mûsilê ji vêyekê nerazî ne 
û ew jî di wê baweriyê de ne ku divê Mûsil 
bibe çend parêzgeh û xelkê Mûsilê biryarê li 
ser ayindeya Mûsilê bidin û ew hem bajarê 
xwe birêve bibin hem jî parastina bajarê xwe 
bikin. Di berdewamiya axaftina xwe de Tariq 
Gerdî amajeyî navçeyên kurdistanî yên ji aliyê 
Pêşmergeyan ve hatine rizgar ldrin jî ldr û 
ragihand ku Pêşmerge dê ji herêmên kurdis- 
tanî venekişin, herçende ligor hin rêkeftinên 
nû mimkun e li wan navçeyan rapirsiyek pêk 
bê. Gerdî da zanîn ku eger Bexda bêyî wan 
û bi serê xwe hin biryaran bistîne ew dê wan 
biryaran nas nekin. Siyasetmedar Gerdî, 
amaje bi operasyonên dawî yên Pêşmergeyan 
jî ldr û daxuyand ku metirsiya DAIŞ’ê ya li ser 
Kurdistanê bi dawî bûye. Herwiha piştî Ope- 
rasyona Mûsilê ew dê serxwebûnê hem ligel 
Iraqê hem jî ligel hêzên navdewletî gotûbêj 
bikin û êdî ew serxwebûnê taloq nakin. 

Serokê Herêma Kurdistanê di nava hefteyê 
de serdana bajarokê Başîkê kir û destxweşî 
li Pêşmergeyan kir. Barzanî li Başîkayê 
axivî û ragihand ku ew ji bo destxweşiyê li 
Pêşmergeyan bike hatiye Başîkê û metirsiya 
DAIŞ’ê ya li ser Kurdistanê hatiye ji holê 
rakirin. Barzanî derbarê serdana Serokwezîrê 
Iraqê Haydar Îbadî bo Hewlêrê jî axivî û ragi- 
hand ku pêwendiyên wan ligel Iraqê gelekî 
baş in. 

Fermandarê Pêşmerge li Mîhwera Başîlcê 
general Nûreddîn derbarê rewşa dawî ya 


leşkerî de hin zanyarî bi BasNûçeyê re 
parve kirin. Fermandar Nûreddîn da zanîn 
ku Pêşmerge erka xwe ya ji bo Operasyona 
Mûsilê bi cih aniye û niha bi pûçelkirina 
mînan ve mijûl e; herwiha penaberên Mûsilê 
ber bi cihên aram ve vediguhezîne. 

Mesûd Barzanî: Gundekî serbixwe jî, ji 
bêdewletiyê baştir e 

Serokê Herêma Kurdistanê Mesûd Barzanî, 
serxweşî li malbata fermandarê Pêşmergeyê 
xwebexş Çurukkaya kir. Barzanî li Hewlêrê 
pêşwaziya birayê Sait Çûrûkkaya, Mehmet 
Selim Çûrûkkaya û hevsera wî Aysel Çûrûk- 
kaya kir. Mehmet Selim Çûrûkkaya piştî 
hevdîtina ligel Barzanî daxuyaniyek belav 
ldr û eşkere kir ku Barzanî serxweşiya li wan 
kiriye. Çûrûkkaya, herwiha, amaje bi wê yekê 
ldr lcu wî ji Barzanî re eşkere kiriye lcu tekane 
daxwaza wan ew e ku Kurdistan serbixwe be, 
eger serxwebûn nebe êrîşên weke yên DAIŞ’ê 
wê herdemê li ser kurdan hebin û di sala 
1938’an de jî li Palû 
Zîlan û Koçgiriyê 
tevkujiyên hatine 
serê kurdan jî ji 
ber bêdewletiyê 
bûne. Çûrûkkaya, 
herwiha da zanîn 
ku Barzanî gotiye 
ku serbixwebûna 
xakeke weke gun- 
dekî jî baştir e ji 




î: Şerê DAIŞ ê 


bêdewletiya li nav welatekî. 

Barzani - Feyaz rewşa Mûsilê gotûbêj ldrin 

Dîplomasiya Mûsilê ya di navbera Bexda - 
Hewlêrê de vê hefteyê jî berdewam kir. Serokê 
Herêma Kurdistanê Mesûd Barzanî di nava 
hefteyê de pêşwazî li Felah Feyazê endamê 
Encumena Asayîşa Niştimanî ya Iraqê ldr. 

Piştî civînê daxuyaniyek hat belav kirin û 
di daxuyaniyê de hatiye gotin ku Barzanî û 
Feyaz rewşa dawî ya Mûsilê gotûbêj kirine. 
Herwiha behsa serkeftinên Artêşa Iraqê û 
Pêşmergeyan hatiye kirin. Barzanî û Feyaz 
xweşhaliya xwe li ser kordînasyona Pêşmerge 
û Artêşa Iraqê derbirîne û amajeyî wê yekê jî 
kirine ku planên ji bo Mûsilê hatine danîn dê 
bên bicihkirin. 

Mesûd Barzanî peyama pîrozbahiyê ji 
Trump re şand 

Serokê Herêma Kurdistanê Mesûd Barzanî 
Donald Trump Serokê Amerîkayê yê nû pîroz 
kir. Malpera fermî ya Serokatiya Herêma 
Kurdistanê peyama Barzanî belav kir, ku têde 
wiha hatibû gotin: “Birêz Donald Trump, li 
ser navê gelê Kurdistanê û navê xwe serkef- 
tina we ya di hilbijartinan de û serokatiya we 
ya Amerîkayê pîroz dilcim. Hêvî dikim ku hûn 
dê di vî karî xwe yê nû de serkeftî bin. Gelê 
kurd demeke dirêj e rastî gelek fişaran tê û me 
ji bo parastina xwe û nasnameya xwe gelekî 
di ber xwe daye. Niha em li hember rêxistina 
herî terorîst ya cihanê şer dikin û me di vê riyê 
de gelek bedel dan. Em spasiya xelkê Amerîka 
û hikûmeta wê dikin ku di şerê terorîstan de 
piştevaniya me kirin. Em hêvî dikin ku ev 
alîkarî û piştevanî zêdetir bibe û berdewam 
bike. Ji bo ku gelê kurd mafê xwe yê meşrû bi 
dest bîne li hêviya alîkariyên we ye.” 


Mesrûr Barzanî, Rawêjkarê Encumena Asayîşa Herêma Kurd- 
istanê derbarê Operasyona Mûsilê de ji ajansa Reutersê re axivî. 
Barzanî eşkere kir ku DAIŞ dê li hemberê Artêşa Iraqê di ber xwe 
bide û ji ber vê çendê jî şer dê demdirêj be. Barzanî bal kişand ser 
şerê di navbera Artêşa Iraqê û DAIŞ’ê de û daxuyand ku DAIŞ dikare 
hemû taxan bordûman bike. Barzanî der berdewamiya axaftina xwe 
de eşkere kir ku şikestina DAIŞ’ê ya li Mûsilê ji bo jinavbirina DAIŞ’ê 
ne bes e; şer divê li dijî kom û grûbên tundrew berdewam bike. Raw- 
êjkarê Encumena Asayîşa Herêma Kurdistanê Barzanî amajeyî şerê 
li dijî komên tundrew jî ldr û ragihand ku divê li dijî wan koman 
şerê fikrî û civakî jî bê ldrin, çunkî şerê leşkerî bi tenê ne bese. Bar- 
zanî li ser şerê Mûsilê axivî û got, heta niha DAIŞ’ê di vî şerî de çend 
caran mûşekên gaza xerdel û klorê bi kar anîne. 

Mesrûr Barzanî pîrozbahî li Donald Trump Serokê Amerîkayê 
yê nû kir. Mesrûr Barzanî, eşkere ldr ku ew hêvî dikin ku Trump 


piştevanî û alîkariya zedetir bide gelê kurd û Pêşmerge. Peyama 
Barzanî wihaye: “Ez serkeftina Donald Trump a di hilbijartinên 
serokatiya Amerîkayê de pîroz dildm. Em hêvî dikin serokê nû di 
şerê li dijî DAIŞ’ê de bêhtir alîkariya me bike.” 

Mesrûr Barzanî û General Townsend jî rewşa Mûsilê gotûbêj 
kirin 

Rawêjkarê Encumena Asayîşa Herêma Kurdistanê Mesrûr Barzanî 
pêşwaziya General Stephen Townsend Fermandarê Hêza Hevpey- 
maniya Navdewletî ya li dijî DAIŞ’ê kir. Di hevdîtinê de rewşa dawî 
ya operasyona Mûsilê û serkeftinên dawî yên Pêşmerge û Artêşa 
Iraqê hat gotûbêjldrin. Mesrûr Barzanî di hevdîtinê de ragihand ku 
divê hêzên ne-iraqî derbasî nava Mûsilê nebin. Herwiha Barzanî 
behsa serkeftinên Pêşmerge yên di operasyonê de kir û ragihand ku 
divê Hevpeymaniya Navdewletî alîkariya zêdetir bide Pêşmerge. 

Reqqa dê sînoran ii nû ve diyar bike 


Derya Kiliç- Ahmet Özyeter 

O perasyona Reqqayê di 6 Mijdara 
20i6an de bi beşdarbûna Hêzên 
Hevpeymana Navnetewî û Hêzên 
Surîyeya Demokratîk (HSD) dest pê kir. 
Piştî ku operasyonê dest pê kir, nûnerên 
HSD e daxuyaniyeke çapemeniyê dan û 
bi awayekî fermî operasyon ji raya giştî re 
ragihandin û diyar lcirin ku armanca wan 
ya sereke rizgarkirina Herêma Reqqayêye. 
Di bin sîwana HSD e de hêza herî mezin 
YPG ye û HSD, ji bilî YPG e weke Liva 
Suqur Rakka, Liva Tahrir, Liva Suwar Tel 
Ebyad, Hêzên Turkmen û Liva Şuheda ya 
Reqqayê ji hêzên ereban jî pêk tê. 

Piştî operasyonê Berdevkê Berevaniya 
DYAyê Peter Cook derbarê operasyonê 
de daxuyaniyek da û da zanîn ku leşkerên 
erdêyên DYAyê beşdarî operasyonê nabin; 
lê ji HSD e re alîkarî û şewêrmendî dikin. 

Serokkomar Recep Tayyip Erdogan, 
Serolcwezîr Binali Yildirim û Wezîrê 
Berevaniyê Fikri Işik di hefteyên borî de 
diyar lcirin ku divê şûna YPG e Tirkiye 
beşdarî operasyonê bibe. Herwiha 
Berdevkê Hikûmetê û Cihgirê Serokwezîrê 
Numan Kurtulmuş, 31 e Cotmehê di 
daxuyaniyê de eşkere kir ku hewce ye 
Operasyona Reqqayê piştî Operasyona 
Cerablûsê dest pê bike. 

YPG dê heta navenda Reqqayê neçe 

Li gorî nûnerên HSDe çawa ku di 
operasyona Mûsilê de Pêşmerge dê neçin 
navenda parêzgehê, YPGe jî dê beşdarî 
qonaxa 3’mîn a operasyonê nebe û dê 
hêzên ereb û eşîrên ereb dê biçin navenda 
parêzgeha Reqqayê. 

Hêzên HSD e yên ku ji aliyê Eyn îsa û 
El-Huriyê ve pêş ve diçin û gundên Hîşeyê 
ji destê DAIŞ e rizgar kirin. Rojekê berê 
jî 2 gund û 5 bajarok ji DAIŞ e hatibûn 
bidestxistin. 

Reqqa dê sînorên Rojava ji nû ve diyar 
bilce 

Hin çavdêr diyar dikin ku di dawiya 
Operasyona Reqqayê de hin encamên 
siyasî dê pêk bên û ev dê paşeroja Sûriyê 
diyar bilcin. Tê gotin ku heger hem li 
Mûsilê û hem jî li Reqqayê darbeyeke 
mezin li DAIŞe bêxistin, li Sûriyeû 
Iraqê gelek tişt dê bên guhertin. Li gorî 
pisporên Rojhilata Navînê piştî Reqqayê 
dê sînorên nû bên diyar kirin û Reqqa dê 
ji bo hin tiştan dawî ye û ji bo hin tiştan jî 
dê bibe destpêk. Ji ber ku nûnerên Rojava 
ji bo federalîzmê hevdîtinên dîplomatîk 
pêk tînin û piştî Reqqayê dê federalîzmê 
ragihînin. 

Li Rojava ji bo federalîzmê hin 
amedakarî tên dîtin. Herwiha pisporan 
dan zanîn ku heger operasyon serbikeve, 
bi ihtimaleke mezin nûnerên Rojavayê 


bi DYAe re êdî şûna hevdîtinên leşkerî 
dê dest bi hevdîtinên siyasî û dîplomatîk 
bikin û ev jî tê vê wateyê ku Rojava êdî 
statûya defactoyê bi dest bixe. 

Bi serokê nû pêwendiyên nû yên DYA- 
Tirldyê- PYD- Sûriye? 

Çavdêrên serdema Obama nirxandin 
û eşlcere kirin ku di serdema serokatiya 
Barack Obama de pêwendiyên Tirkiyê û 
DYAyê ji bo Enqereyê hêvîşikên bûn. Ji ber 
ku Obama ji sala 2014 an de piştevaniya 
PYDedilce. LibakurêSûrîyêangodialiyê 
sînorên Tirkiyê de qadeke mezin di bin 
kontrola PYD e de ye û DYA li wan deran 
baregeh saz kirine û YPGe perwerde dike û 
çek dide wan. 

Pêwendiyên DYA û Tirkiyê di demên 
dawî de ji ber mijarên Sûriyê, YPG, mafên 
mirovan û azadî, hewldana 13 e Tîrmehê 
û Fethullah Gulen tevlihev bûbû û ji ber 
ku şûna Tirkiyê YPG beşdarî operasyonê 
bûbû, Enqerê gelelcî rexne li DYAyê kiribû. 

Serokê nû yê DYAyê ji bo pêwendiyên 
Tirkiyê û DYAyê dê serdemeke nû dest 
pê bike; lê politikayên derve yên Trump 
nediyar in. Wisa xuya ye ku Sûriye dê 
politikayên Trump ên Tirkiyê diyar bike. 

Polîtîlcayên Trump ên Sûriyê welce Tir- 
ldyê nînin 

Serokê nû yê DYAyê Donald Trump 
polîtikayên derve û mudaxeleyên leşkerî 
yên li Rojhilata Navîn rexne dikirin. 
Herwiha Trump polîtikayên Bushan (bav 
û law) û mudaxeleya wan yên Iraqê û 
serdema ku Hillary Clinton wezîra derve 
ya DYAyê bû, mudaxeleya Lîbyayê bi 
sedan caran rexne dikirin û Trump di 
axaftina xwe de destnîşan dikir ku ew dê 
Qeyrana Sûriyê bi Rûsyayê re çareser bike. 

Trump piştevaniya kurdên Sûriyê dike 

Tirkiye herçiqas polîtîkayên DYAe yên 


YPG rexne dikirin jî Namzeda Demokratan 
Hillary Clinton di axaftinên xwe de 
aliyê piştevaniya YPG’ê dikir. Lê Trump 
jî dixwaze piştevanî û alîkariya kurdên 
Sûriyê bike. 

Trump di meha Tîrmehê de ji rojnameya 
New Yorlc Timesê re axivîbû û gotibû: 

‘ Ez heyraneke mezin ê lcurdan im.’ Lê 
rojnameger jî ev pirs ji wî kiribû:’ Lê 
Erdagan ji lcurdan hez nake, hûn dê çi 
bilcin?’ Trump bersiveke wisa dabû wî: 
Armanca min a mezin ew e ku di nava 
her du aliyan de rêkeftinekê çêbikim. 

Ev ihtimal heye. Lêbelê ez heyraneke 
mezin ê ciwanên lcurdan im. Herwiha ez 
bawer dikim pêwendiyên me û Tirkiyê dê 
gelekî baş bibin. Heger ez karibim wan 
her du aliyan bînim cem hev, bi rastî dê 
sersûrman be." 

Nûnerên Rojava, PYD, ENKS û 
rojanamegeran rûdanên dawî yên herêmê, 
ji BasNûçe’yê re nirxandin. 


Hevserolca Kantona Efrînê Hêvî Musta- 
fa; Reqqa, parçeyekê ji Sûriyê ye û em jî 
xelkê Sûriyê ne 

Ji bo têkoşîna li dijî terorê kî piştevaniya 
me bike, em dê qebûl bikin. Em naxwazin 
tenê li Rojava sîstema Xweseriya 
Demokratîk saz bikin. Em dixwazin ev 
sîstem pêş bilceve. Heger ji bo Sûriye û 
Rojhilata Navîn bibe mînalc, ji bo gelan dê 
baş bibe. 

Reqqa, parçeyekê ji Sûriyê ye û em jî 
xelkê Sûriye ne. Heger em neçin wê derê 
û em şer nekin, dê kesekî din bê wê derê 
û em ê wê qebûl nekin. Weke hûn dizanin 
Tirkiyê jî xwast beşdarî operasyonê bibe 
û bi vî awayî xwast rêya YPG’ê bigire. 
Armanca Tirkiyê pêkanîna xeyalên xwe yên 
Osmaniyê ye. 

Ji bilî YPG hêzên din ên Herêmê jî 
di Operasyona Reqqayê de hene. Ev 
mijareke leşkerî ye. Lêbelê armaca hevpar 
tunekirina gefa terorê ye. Çawa HSD’ê 
Menbîç, Girespî û herêman din rizgar kirin 

û rêveberiya wan da sivîlan, li Reqqayê jî 
dê wisabibe. 

Wezîrê Derveyê Kobanê Xalid Berlcel: 
Polîtîkayên Trump nediyar in 
Piştê Trumpê dê çawa bibe, nediyar 
e. Polîtîkayên Trump nediyar in û berê 
hilbiijartinan gelek sozan dabûn. Em 
nizanin Trump dê çiqas ji gotinên xwe bîne 
cih. Em ji bo tunekirina terorê piştevaniya 
hemû kesan qebûl dikin û ev ji bo me 
nepirsgirêk in. Em nikarin derbarê vê 
mijarê de bi Amerîka û Rûsyayê re biaxifin 
Serê Tirkiyê tevlihev e. Carnan dibêje; 
‘Em ê biçin Reqqayê rizgar bikin.’ Carnan 
jî dibêje; Amerîka destûr daye ku HSD 
Reqqayê rizgar bike.’ 

Endamê Partiya Demokratîk a Pêşverû 
ya Kurd li Sûriyê Mistefa Hanifi: Trump dê 
zêdetir alîkariya kurdan bike 
Li gor min polîtîkayên Barack Obama 
yên li Rojhilata Navîn gelekî xerab bûn. Li 
Sûnyê ;i bo terorê piştgiriyên baş negirtin. 

^Komarxwaz ji bo Rojahilata Navîn û 
kurdan dê polîtîkayên baş û alctîv bi rê ve 
ibin. Ez bawer dilcim ku di pêşerojê de 
Trump gelekî serbikeve û li Rojhilata Navîn 
gelekî tişt biguherin. 

Dema ku şerelc pêk bê, hemû cîhan 
kurdan bawer dikin. YPG hewl dide ku 
Reqqayê dorpêç bike û rizgar bilce û vê jî 
ji bo Sûriyê dike. Li Reqqayê lcurd tunene. 
Divê lcurd nekevin Reqqayê. Heger lcurd 
sînorên xwe biparêzin, dê gelekî alîkariya 
xelkên Sûriyê bike. Peywira YPG’ê 
parastina Rojavayê Kurdistanê ye. Em ne li 
dij biratiyê ne. 

Endamê ENKS’ê Kawa Ezizi: PYD û YPG 
xwe welce partiyeke kurd nabînin 

Muxalif û Hevpeymana Navnetewî li 
Sûriyê li dij DAIŞ’ê şer dilcin. Amerîka û 
Rûsya biryar didin ku kî li dij kê dê şer 
bike. Amerîka berê ji Artêşa Azad û Tirkiyê 
re got: ‘Hûn ê li Reqqayê li dij DAIŞ’ê şer 
bilcin.’ Lê piştre piştevaniya HSD’ê kir. 


PYD û YPG xwe welce hêz û partiyeke 
kurd nabîne. Ew xwe partiyeke Sûrîyê 
dihesibînin û nêzîkê Şam û Tehranê ne. 

Di serokatiya DYA’yê de Hevpeymana 
Navnetewî Operasyona Reqqayê 
pejirandin. Amerîka dê destûr nede ku 
Tirkiye û Artêşa Azad êrişî Reqqayê bikin. 

Ji ber ku Amerîka tenê piştevaniya HSD û 
YPG’ê dike. 

Rojnamegerê Al-Monitor Şexo: Bi hilbi- 
jartina Trump polîtîlcayên Amerîlca dê 
neguherin 

Heta niha YPG, YPJ û PYD negotine 
ku dê biçin navenda parêzgeha Reqqayê. 
Wan diyar lcirin ku Operasyona Reqqayê 
ji 3 qonaxan pêk tên. Qonaxa yekemîn 
rêyên Reqqayên ku li ser Heleb, Deryr- ul 
Zorê ne, bibirrin. YPG jî beşdarî qonaxa 
yekemîn dibe. Kurd di parastinê de cih 
digre; dê êriş neke. Bi tenê lcurd li erdê 
alîkariya Amerîkayê dikin. Li Sûriyê tenê 
YPG heye û li Iraqê jî Pêşmerge hene. Ji ber 
vê hêzên kurd gelekî girîng in. Herêmên 
Reqqa û Deyr- ul Zor ji bo Amerîkayê 
gelelcî girîng in. Ji aliyê din ve ji bo 
Amerîkayê ti girîngiya Şam û Helebê tune. 
Loma Amerîka dixwaze wan herêman ji 
destê DAIŞ’ê rizgar bilce. Ji ber vê jî tenê 
kurd dikarin alîkariya wê bikin. 

Bersiva pirsên piştî Reqqayê dê Rojava 
çawa bibe, gelekî dijwar in. Ji ber ku 
nûnerên Rojavayê dixwazin sînor ji Deyr- 
ul Zorê bibe heta Helebê. Di destpêkê 
de dê sînorên Rojavayê diyar bibin. 
Operasyona Reqqayê dê sînoran ji nû ve 
diyar bike. Êdî sînorên ku bi Peymana 
Sykes-Picotê hatibûn diyarkirin, tunene. 

Ne Sûriye, Sûriya berê ye; ne jî Iraq, Iraqa 
berêye. Dema ku Operasyona Reqqayê 
xelas bû, Rojava dê federalîzmê ragihîne, 
dê sînorên Rojava heta Reqqayê dirêj 
bibe. Li gorî min; bi hilbijartina Trump 
polîtîkayên Amerîka yên li Sûriyê û Iraqê 
dê zêde nehugerin. Li Amerîkayê kî 


bibe serolcê, bila bibe, siyaseta wê ti car 
naguhere. Bandora ti kesî yan jî hêzekî li 
serwê tuneye. 

Rojnameger Fehim Taştekin: Tirldyê dê 
beşdarî Operasyona Reqqayê nebe 

Tirkiyê dê beşdarî operasyonê nebe. 
Tirkiyê li vê derê gaveke xeternak avêt. 
Lêbelê beşdarbûna wê yan jî nebûna 
wê di destê Amerîkayê de bû. Dema ku 
Tirkiyê biryara beşdarbûna Reqqayê 
da, armanca wê ya serelce dorpêçkirina 
Rojava û bidawînanîna rêveberiya wê bû û 
dixwast ji bo vê armancê fersendan çêbilce. 
Lê ev gelekî dijwar bû. Ji ber ku ne tenê 
Amerîka, Rûsyê jî destûr nedida. Dê ev 
her du dewlet li hev bikin yan nekin, ne 
diyar e. Lê heger em li nêrînên Enqereyê 
binêrin, berê Menbiç û piştre jî dê Girêspî 
bi dest bixe û bi wî awayî Rojava du parçe 
bike û biçe Reqqayê. Lê ev gelekî xeternak 
in. Navbera kurd û alîgirên wê dê xerab 
bibe. Tirkiyê bi şertên niha nikare tiştekî 
wisa pêk bîne. Li gorî min heger fersendên 
baş pêk bê, Tirkiyê dê navbera lcurd û 
alîgirên wê xerab bike. Ne Amerîka û ne 
jî Rûsya destûr dide ku Tirkiyê li Sûriyê 
aktîv bibe. Ew jî tê vê wateyê ku Tirkiye dê 
beşdarî Operasyona Reqqayê nebe. 

Rojnamer Mustafa Seyfullah Kiliç: Tir- 
ldye li derveyê lîstikê ma 

Diyar bû ku bingeha sîyaseta Tirkiyê 
xerab e. YPG bi awayek baş li dijî DAIŞ’ê 
şer dike û ji ber vê girîngiya Tirkiyê tuneye. 
Li Reqqayê Tirkiye dê li derveyê lîstikê 
bimîne. Polîtîkayên çewtiyên Tirkiyê 
destnîşan dilce ku dê qeyrana Tirkiyê 
lcûrtir bibe. Tirkiye li Sûriyê û Iraqê heta 
astelcê nikare operasyonan pêk bîne; lê 
di operasyonên mezin de derve dimîne. 
Piştevaniya rêxistinên tund dike. Heger 
li hundirê welat jî di nav tirk û lcurd de 
zêde bibe, şera navxweyî dê derkeve û 
vê ihtimaleke wisa jî heye. Tirkiye hem 
li Reqqayê û hem jî li Mûsilê dê derveyê 
lîstikê bimîne. 

Akademîsyên Tim Anderson: DYA li 
Reqqayê çareserî naxwaze 

DYA polîtîkayên nû yên stratejîk çêdike 
û ji wan jî ji bilî Rûsya li hevalbendên 
din digere. DYA li Sûriyê bi lcurdan re 
hevalbendiyê dike û ji aliyên vê jî bi Tirkiyê 
re tifaq dike. Ji ber ku helwesta lcurdan ji 
bo çareseriya siyasî girîng e. Operasyona 
Reqqayê bûye qada nimandina hêzê. DYA 
naxwaze Rûsya bi Artêşa Sûriyê Reqqayê 
ji DAIŞ’ê paqij bike. Divê hikûmeta Şamê 
DAIŞ’ê ji Reqqayê paqij bike. DYA plana 
xweya bidestxistina Reqqayê dimeşine; lê 
ev rêbaza çareseriyê nîne; dê şerê bi dawî 
neyîne, bidomîne. 

Rojnameger Mustafa Kemal Erdemol: Di 


navbera Esad û YPG’ê de dê ti pirsgirelc 
dernekeve 

Li Sûriyê rêberiya kurdan gelekî girîng 
e. Dîplomasiyê gelekî baş dizane. Ez bawer 
dilcim ku Salih Muslim dîplomatekî baş 
e. Sedem jî ew e dema ku Esad ketibû 
tengavê jî PYD û Salih Muslim li aliyê 
muxalifan nekiriye. Ji ber ku rastiya Sûriyê 
û wateya Esad û hêza wê gelek baş dizanin. 
Li hemberî rejîma Esad li gorî muxalifên 
din gelek baş û aqilane dijberî dikin. 

Heta Esad carelcê ji bo PYD’ê gotibû: “Ez 
muxalefeteke wisa dixwazim.” Ji ber vê di 
navbera PYD û rêveberiya rejîma Sûriyê dê 
îxtîlafên mezin pêk nayên. Sûriyê dizane 
ku dikare bi PYD’ê re biaxive û nîqaş bilce. 

Pisporê Rojhilata Navîn Joshua Landis: 
Operasyon dê bidomînin 

Hemû gotinên Trump ên ku ji hilbijêran 
re gotine, drew in. Ji ber ku hilbijêr 
naxwazin DYA jibo şer pere xerc bike ; li 
DYA’yê misilmanên tundrew naxwazin 
û difikere ku koçberî rê li ber bêkariyê 
vedilce. Herwiha li gor hilbijêran divê 
DYA zêdetir bala xwe bide ser siyaseta 
hundir. Trump hemû daxwazên hilbijêran 
anî ziman û hat hilbijartin. Lêbelê her 
çi bibe jî DYA, dê dev ji polîtîkayên xwe 
yên Rojhilata Navîn bernede. Ji ber ku 
Pentagon dikare di vî warî de polîtîkayên 
xwe pêk bîne. Ji aliyê din ve Trump soz 
dabû ku DAIŞ’ê tune bike. Ji ber vê jî 
dê operasyonan bidomînin û ez bawer 
dikim ku polîtîkayên derveyê Amerîka dê 
neguhere. 

Rojnameger Husnti Mahalli: YPG’ê dê 
Reqqayê bigre û bide ber destê Esadê 

Bêdengiya Dewleta Sûriyê û Rûsyayê li 
hemberî Operasyonê bê sedem nîne. A 
yelcem ew e ku Esad û Rûsya dibêjin; “Bila 
ew DAIŞ’ê paqij bilce; em jî bi rehetî li ser 
Helebê bisekinin.” A duyem jî ew e ku 
Sûriye vê baş dizane ku li Reqqayê qet kurd 
tuneye û PYG û DYA bixwazin nexwazin 
nikarin wê derê bi rê ve bibin. Sedema din 
jî ew e ku heger sibê aştî yan jî peyman 
bê çêkirin, Esad nizane ku li ser maseyê 
Reqqa û Menbîçê werbigre û ji ber vê ji 
bo Operasyona Reqqayê tiştekî nabêje. 

Di navbera YPG û Esad de hin kêşeyên 
piçûlc hene û ji îro pêve kêşeyên mezin dê 
çênebin. Piştî ku YPG, Reqqayê ji destê 
DAIŞ’ê derxîne, dê bide ber destê Esadê. 

Derdora Reqqayê ji du aliyan ve hatiye 
dorpêçkirin. Yek Menbîç e û ya din jî El- 
Bab e. Menbîç di bin kontrola YPG’ê de 
ye û El-Bab jî niha di bin kontrola kesekî 
de nîne. DAIŞ nikare ji El-Babê bireve û 
Tirkiyê ji bo wan rê venelce. Heger YPG 
yan jî Tirkiyê ji bo DAIŞ’ê rê venekin, DAIŞ 
dê nikaribe ji Reqqayê derkeve û wê çaxê 
endamên DAIŞ’ê yan dê radest bibin yan jî 
dê bimirin. 

Dr. Şefîq Qezaz: 

Amerîka 
hevpeymanê 
Kurdistanê ye 

"HiUary Ciinton an jî Donald Trump, her kî Serokê Amerîkayê be, ew mecbûr e ku piştevaniya 
hêzên li dijî terorê bike. Pêwendiyên baş ê kurdan û Amerîkayê hene. Trump wê naguherîne. Ew 
ê Trump jî piştevaniya kurdan bike." 


Mehmed Salih Bedirxan 


D r. Şefîq Qezaz, ku demekî dirêj 
wek Şêwirmendê Melle Mistefa 
Barzanî kar kiriye û li Amerîka 
jiyaye, derbarê hilbijartinên Amerîkayê 
de ji BasNûçe’yê re axivî. Qezaz di salên 
jiyana li Amerîkayê, şahidiya danûstend- 
inên Washingtonê û kurdan jî kiriye, dibêje 
hatina Trump wê guhertinek negatîf di 
pêwendiyên herdu aliyan de neke. Li gor 
Qezaz wê pêwendiyên aliyan berdewam bin 
û Amerîka bi biryar e ku hertim hevkariyê 
ligel kurdan bike. 

Dr. Qezaz balê dikşîne ser rola 
Pêşmergeyan a şerê DAIŞ e jî de û dide zanîn 
ku serkeftinên Pêşmerge ji aliyê rayagiştî ya 
cihanê û Amerîkayê ve jî baş tê dîtin. 

Di encamên hilbijartinên Amerîkayê de 
Donald Trump bû Serokê nû yê Amerî- 
kayê. Trump di bangeşeya xwe de gelekî 
behsa kurdan dikir û soz dida ku ew ê 
piştevaniya kurdan bike. Hatina Trump 
ew ê tesîreke çawa li pêwendiyên Amerîka 
û kurdan bike? 

Encamên hilbijartinê û Serokatiya Trump 
ji hemû cihanê re bûye surprîz. Divê em 
pele nekin û li bendê bin bê ka çi dibe. 
Rayagiştî ya Ewropayê jî û kurdan jî bawerî 
bi wê yekê nedianîn ku ew ê Trump bibe 
Serok. Xelkê Amerîkayê jî metelmayî ye. 

Ew tiştê ku bi eleqeya wê bi Kurdistanê 
re heye jî meseleyeke din e. Nizanim ka 
haya vî camêrî ji Kurdistanê heye yan na. Di 
fikr û hizra vî camêrî de hin muşkile hene. 
Mînakekê ji te re bêjim; camêr dibêje; ‘jin 
mîweyeke cihanê ye û li vê cihanê rûniştiye.’ 
Divê Trump xwe biguncêne. îro rola jinan 
jî weke ya mêran e û belkî ji ya mêran jî 
zêdetir e. 


Meseleyeke din jî dijayetiya wî ya li dijî 
îslamê yê. Kurd jî beşek in ji ola îslamê. 
Axaftineên wî nerazîbûn bî cihana îslamê re 
çêkirine. Beriya hemû tiştî divê Trump wan 
axaftinên xwe biguherîne û li gor qanûn û 
yasayên Amerîkayê kar bike. Berpirsayetiya 
Serokatiya Amerîka, berpirsayetiyeke gewre 
ye. Amerîka hêza herî gewre ye di warê 
aboriyê de, xwedî hêzeke leşkerî ye. Ewqas 
bi hêz e ku li hember cihanê radiweste. Jiber 
wê Amerîka divê li her devera cihanê hebe. 
Li her devera cihanê berjewendiyên wê 
hene. Amerîka li ser vê bername û strateji- 
yan datîne. 

Yanî ew şiyana Trump tuneye Amerîka ye 
birêve bibe 

Donald Trump ji van tiştan fêm nake. 
Hizra wî têrî van meseleyên siyasî û leşkerî 
nake. Camêr beriya hemû tiştî bazirgan bû. 
Haya wî ji siyaset û bernameyên Amerîkayê 
nîne. Divê Trump xwe biguncîne, hemû 
dinya ji bo Trump naguhere lê divê Trump 
xwe biguherîne. Li beramber cîhana îslamî, 
beramber Rûsya, beramber Yekîtiya Ewropa 
divê helwesta xwe biguherîne. Amerîka 
dewleteke wisa ye ku hukmê wê li her 
devera cihanê heye. Nabe ku Trump li gor 
kêfa xwe bername ji Amerîkayê re deyne. 
Beriya hemû tiştî balansek heye di navbera 
hêzan de. 

Em bên ser axaftinên Trump ê derbarê 
kurdan û hevkariya Amerîka û kurdan. 

Eger em bên ser meseleya Kurdistanê, 
di pêwendiyên Trump û kurdan de divê 
em bîr li şerê DAIŞ’ê bikin. Niha li Rojava 
û li Başûrê Kurdistanê kurd li dijî DAIŞ’ê 
rawestiyane. Pêşmergeyên Kurdistanê 
xwedî roleke qehramane bûne li herdu 
parçeyên Kurdistanê. Ez wisa dibînim ku 
Hevpeymaniya Navdewletî ya ku Amerîka 


Ev ne meseleya Trump û Hillary Clinton e. 
Weke millet li her çar parçeyên Kurdistanê 
divê em xwe îsbat bikin hem li qada siyasî 
û hem jî li qada serbazî, wê demê mimkûn 
e pêwendiyên me baştir bin bi zilhêzên 
cihanê re. 



Di tîrmehê de Washington û Hewlêr li 
ser protokeleke leşkerî rêkeftibûn. Gelo 
mimkûn e di siberojê de rêkeftinên siyasî 
û aborî jî di navbera aliyan de pêk werin? 

Heta DAIŞ hebe, heta şerê terorê hebe, 
heta Mûsil bi tevayî rizgar nebe wê ew , 
rêkeftin û protokolên serbazî berde 1 
çêbibin di navbera Amerîka û Herê] 
Kurdistanê de. Li Sûriyê û h Rojava ew ê 
piştevaniya YPG’ê û şervanên kurd jî bikin. 
Pêwîstiya wan bi qehremaniya Pêşmergeyên 
Kurdistanê heye. Heta DAIŞ bê şikenandin, 
metirsiya terorê bi dawî bibe ew ê 
piştevaniya serbazî bikin. Divê em DAIŞ’ê ji 
bişkînin û jinav bibin. 

Piştî ku me DAIŞ ji nav bir jî divê 
piştevaniya wan, rêkeftinên wan ligel me 
berdewam bikin. Ew qonaxek e, qonaxa 



kurdan 

manê 


yek bi 
bû. Weke 
i hevdû 1 


serperiştiya wê dike vê rola Pêşmerge 
dibîne û piştevaniya Kurdistanê dike. Ya 
rast ku mirov bêje îro metirsî li ser berjew- 
endiyên wan heye û Pêşmerge jî hem xaka 
xwe diparêze û hem jî berjewendiyên wan 
diparêze. Raya min ev e; îşê me bi hevdû 
heye. Em şer dikin ew jî piştevaniya me 
dikin. Ev yek wisa ye. 

Piştî DAIŞ’ê jî divê em temaşeyî rewşê 
bikin gelo ew pêwendî û hevkarî berdewam 
be yan na. Lê tiştek heye, metirsiya terorê 
li herêmê her heye. Hillary Clinton Serokê 
Amerîka be, yan jî Donald Trump Serokê 
Amerîka be, her kî be ew mecbûr dimînin 
piştevaniya hêzên li dijî terorê dikin. 
Pêwendiyên baş ê kurdan û Amerîkayê 
hene. Trump ranabe û wan naguherîne ew ê 
Trump jî piştevaniya kurdan bike. 

Divê em binêrin, Trump piştî DAIŞ’ê çi 
difikire. Ew ligel Iraqeke yekgirtî ye yan 
na. Ew ajandaya Trump e. Lê karê ku em jî 
bikin hene. Divê em yekitiya navmala xwe 
rêkbixin, li ser berjewendiyên niştimanî 
bibin yek, hem li herêmê hem li ser Iraqê 
û hem jî li qada navdewletî xwe ferz bikin. 
Ew êdî meseleya me ye. Yanî 
arîşeyên xwe divê em çareser bikin, 
siberoja xwe divê em diyar bikin. 


“Amerîka ji bo parastina 
hemû tiştî dike û hevpe\ 
Kurdistanê ye. Weke di 5 
1991 e de biryara 668 h 
istin û otonomiya Kurdk 
Iraqê hat qebûikirin. Ew 
serperiştiya Amerîkayê 
saia 2003’an. Em dostêr 
ne." 

jinavbirina DAIŞ’ê ye. DAIŞ wisa bi asanî bi dawî nabe û 
qonaxa piştî DAIŞ’ê jî asanî derbas nabe. Li herçar par- 
çeyên Kurdistanê, li Bakur, Başûr, Rojava û Rojhilat em 
serkeftî bin, em yekgirtî bin diyaloga me baş be em dika- 
rin destkeftiyên Pêşmerge û şervanan bidest xistiye têxin 
xizmeta gelê xwe. Hem di warê siyasî hem di warê aborî û 
leşkerî de ew ê hêzek me hebe. Wê demê hêzên navdewl- 
etî jî, wê piştevaniya me bikin û protokol û rêkeftinên 
aborî, siyasî û serbazî ligel me vajo bikin. 

Ez dixwazim bêm ser meseleya serxwebûna Kurdis- 
tanê. Li gor xwendina me Obama razînebû ku rapirsî- 
na serxwebûnê pêk were. Gelo ew ê Trump razî be ku 
xelkê kurd çarenivîsa xwe diyar bikin? 

Birayê ezîz... belê wisa ye. Hîç wextekê Obama û 
rayedarên Amerîka yên serdema Obama razînebûn ku 
Kurdistan serbixwe be. Wan ti carî piştevaniya xwe ji 
serxwebûna Kurdistanê re neanî ziman. Em û Amerîka 
em dostên hevdû ne. Amerîka ji bo parastina kurdan 
hemû tiştî dike û hevpeymanê Kurdistanê ye. Weke 
di sala 1991’ê de biryara 668 hat derxistin û otonomiya 
Kurdistanê li Iraqê hat qebûlkirin. Ewyek bi serperiştiya 
Amerîkayê bû. Weke sala 2003’an. Em dostên hevdû ne. 

Lê Obama ti carî razî nebû ku Kurdistan serbixwe 
be, Trump jî û eger Hillary Clinton jî bihata hilbijartin 
ew ê razînebin ku Kurdistan serbixwe be. Ew me weke 
parçeyekî Iraqê dibînin. Divê em hinekî rastgo bin. Li 
Başûrê Kurdistanê, siyaseta ku me xwest em bi serê xwe 
bilcin neserkeftî bû. Iraqê fişar li me kir, me jî xwe ji Iraqê 
cuda kir, em serkeftî nebûn di firotina neftê de. Pêwendi- 
yên me hem li nav me hem li derve baştir nebûn. Gelelc 
qeyran pêk hatin. 

Amerîka jî vê yekê dibîne, Trump be, Obama be yan 
jî Clinton be hemû dibînin. Em îro li Başûrê Kurdistanê 
hikûmetek in. Ev hikûmet çiqas bihêz e û çiqas dikare 
bibe dewlet? Di 23 salên dawî de Herêma Kurdistanê 
çawa xizmetguzarî kiriye ji xelkê xwe re? Amerîka, hêzên 
din ê cihanî jî baş dizanin. 

Eger berjewendiyên Amerîka piştî proseya rizgarbûna 
Mûsilê di Iraqeke yekgirtî de be ew ê razînebe Kurdistan 
serbixwe be. Eger Amerîka razî bibe û bifikire ku Iraq 
dewleteke şikestxwariye û ti giringiya wê nemaye wê 
piştevaniya serxwebûna Kurdistanê bike. Ez ê dîsa bêjim 
beriya hemû tiştî divê em yekîtiya navmala xwe saz bikin 
Em hevgirtî û yekgirtî bin. Eger em yekgirtî bin û hêza 
me hebe, ne tenê Amerîka, wê Rûsya, Yekîtiya Ewropa û 
hemû dewletên cihanê piştevaniya me bikin. Ew ê qebûl 
bikin ku serxwebûn mafê me ye. 

Operasyonên Reqqayê û Mûsilê jî berdewam dikin. Di 
herdu operasyonan de rola serekî ya kurdan e. Partiya 
Demokrat çaverê dikir ku ew şerê wan ê li dijî DAIŞ’ê 

ew ê ji wan re di hilbijartinê de serkeftinê bine. Gelo 
tesîra operasyonan li ser rayagiştî nebû? Ew ê Trump di 
şerê li dijî DAIŞ’ê çi bike? 

Rast e. Ew operasyon berdewam dikin. Çavê Obama û 
Hillary Clinton jî li şerê DAIŞ’ê bû. Ew di wê baweriyê de 
bûn ku şerê wan ê li dijî DAIŞ’ê ew ê deng ji wan re bîne. 
Wisa nebû. Ew piştevaniya hêzên kurdî dikin. Ez ê behsa 
alîkariya wan a li YPG’ê bikim. Ji bo Operasyona Reqqayê 
çek şandin ji YPG’ê re. Alîkarî dan YPG’ê û dibêjin; ew 
ê YPG dorûbera Reqqayê rizgar bike.’ Trump an kesekî 
din were ferq nake ew ê piştevaniya kurdan bikin. Kurd 
hêzên serekî ne hem li Sûriyê û hem li Iraqê. 

Tirkiye jî ji hevkariya Amerîka û YPG’ê neraziye. Ew ê 
Trump ligel Tirkiyê çawa rêlc bikeve? 

Bi dilê me be yan jî ne bi dilê me be, Tirkiye li herêmê 
roleke gewre digre ser xwe û hevpeymanê stratejîk ê 
Amerîka ye. Herwiha endamê NATO ye. Amerîka ji 
hebûna rejima Beşar Esad neraziye. Naxwaze ew bimîne 
û ligel Tirkiyê jî danûstendinên wê yên baş hene. YPG jî 
hêzêke giring e li ser erdê û şerê DAIŞ’ê dike. Heta niha 
gelekî serkeftî bûne. Rola kurdan ew ê piştî DAIŞ’ê li 
herêmê çi be? Ew ê kurd çawa rol bigrin li Sûriyê û Iraqê? 
Hesabên Tirkiyê çi ne? Divê em van meseleyan gotûbêj 
bikin hem bi Amerîkayê re hem jî bi hêzên herêmî re. 

Hin karnasên amajê bi şerê Rojhilata Navîn dildn 
û eşkere dildn ku ew şer şerê mezhebî ye, herwiha 
Amerîka li aliyê grûbên sûne ye û Rûsya jî li aliyê 
grûbên şîe ye. Raya cenabê te li ser vê çi ye? Trump ew ê 
balanseke çawa çêbike? 

Ez bawer nakim ku Amerîka piştevaniya sûneyan dike. 
Ez wisa nafikirim. Em li Iraqê binêrin, Amerîka ti carî 
razî nebû ku şîe li Bexdayê bibin desthilat. Lêbelê ji sedî 
pencî zêdetirî xelkê Iraqê şîe ne. îro li Iraqê şîe hukim 
dikin û pêwendiya Amerîkayê bi wan re heye. 

Li aliyê din Amerîka neçar e hesaban ji bo sûneyan û 
kurdan jî bike. Ji ber wan hesaban pêwendiyên Amerîka 
bi kurdan re baş in. Amerîka herdem hesaban ji bo 
berjewendiyên xwe dike. Divê em vê ji bîr nekin. Niha 
pêwendiya Amerîka û Erebîstana Siûdî baş in. Ne jiber 
Erebîstana Siûdî sûne ye. Jiber berjewendiyên aborî, 
leşkerî, siyasî yên Amerîkayê li Erebîstana Siûdî hene 
pêwendiyên baş durist dike. Amerîka jî Rûsya jî û hêzên 
din ê cîhanê jî li ser esasên berjewendiyên xwe kar dikin. 
Amerîka neraziye şîe her xwediyê desthilatê bin li Iraqê, 
lê niha bîr li ser wê yekê jî dikin ku cihekî îdareyekê ji 
sûneyan jî re deynîn. 

Em bên ser pêwendiyên Hewlêr û Bexdayê. Li gor zan- 
yariyên me herdu alî serxwebûnê gotûbêj dikin. Her- 
wiha Serokê Herema Kurdistanê Mesûd Barzanî û Ser- 
okwezîr Neçîrvan Barzanî eşkere dikin ku ew dixwazin 
ligel Iraqê bibin cîran û Bexda jî bi germî pêşwazî dike. 
Piştî Mûsilê mimkûn e bi diyalogê Hewlêr û Bexda ji 
hev cuda bibin û bibin du cîran? 

Aniha pêwendiya me ligel Iraqê ligel hikûmeta Bex- 
dayê ne baş e. Piştî Mûsilê ew ê çi bibe aniha ne diyar e. 
Pêşmerge roleke qehremanane dît. Ew aliyê serbazî ye. 

Lê aliyê siyasî jî heye. Piştî wê em ê ligel Bexdayê çawa 
rêkbikevin ew tiştekî din e. Gelek mesele hene. Hewlêr 
amade bûye û raziye bi diyalogê bi danûstendin û aştiyê 
ew û Iraqê bibin du cîranên hevdu. Lê ji vê yekê re dem 
lazim e. Hewce ye alî ne weke dijmin weke dost, wek du 
cîran danûstendinan bihevre bikin û li gor qanûnan ji hev 
cuda bibin. Evyek di berjewendiya herdu aliyan de ye. 
Cenabê Mesûd Barzanî hertim vê dibêje. Ji herdu aliyan 
jî re ya baş ev e. Arîşeyên Iraqê hene Iraq bila bi arîşeyên 
xwe re mijûl bibe û kurd jî çarenûsa xwe diyar bikin. 


Di vê rêzenivîsa 
xwe de emê li ser 
ferhenga têgehên bi 
Yekîtiya Ewropa re 
têkildar in, rawestin. 
îşbu tuzugû ka- 
bul etmiştir: (Has 
adopted this regula- 
tion): Evpergal- 
name (nizamname) qebûl lciriye. 

Işbu ilke kararim lcabul etmiştir: (Hereby adopts this 
resolution): Ev biryarname qebûl lciriye 
Uye devletler bu önlemleri kabul ettiginde: (When 
member states adopt these measures ): Gava ku dewletên 
endam ev tedbir qebûl lcirin. 

Avrupa Birligi Genel Sekreterligi: (Secretariat General for 
the European Union Affairs): Sekreteriya Giştî ya Yekîtiya 
Ewrûpa 

îdari dûzenlemeler: (Administrative arrangements): Per- 
galdanên rêvebirî 

îdari reform: (Administrative reform): Reformên rêvebirî 
Ortalc Transit ve Tek îdari Belge: (Common Transit and 
Single Administrative Document-SAD): Transîta Hevpar 
û Belgeya Revebirî ya Fer 

Tek îdari Belge (Single Administrative Document): Bel- 
geya Rêvebirî ya Fer 

Geri lcabul (Readmission): Bi şûn ve qebûl 
Geçici kabul (Temporary admission): Qebûlkirina dem- 
barî 

Taninan avantajlar (Accorded advantages): Avantajên 
naskirî 

Karşihkh yarar (Mutual advantage): Feyda dualî /beram- 
berî 

Avantajlar tammak (To accord advantages): Avantaj 
naskirin 

Bir zarara sebep olmalc (To cause a disadvantage): Ji xe- 
sarelcê re bûna sedem 

Bir avantaj içermek (to involve an advantage): Avantajekê 
hewandin 

Relclam kurulu: (Board of advertisement): Lijneya reklamî 
Ticarî reklam: (Commercial advertisement): Reklama 
tîcarî/ bazirganî 

Aldatici reklam: (Misleading advertisement): Reklama 
xapînok 

Gizli relclam (Secret advertisement): Reklama veşartî/ 
nepenî 

AvrupaTibbi Urûnler Degerlendirme Ajansi: (European 
Agency for the Evaluation of Medicinal Products -EMEA): 
Ajansa Ewrûpî ya Nîrxandina Berhemên Tibbî 
Avrupa îş Sagligi ve Gûvenligi Ajansi: (European Agency 
for Safety and Health At Work -EU-OSHA): Ajansa 
Ewrupî ya Saxîtiya Kar û Ewlehî 

Avrupa Çevre Ajansi: (European Environment Agency): 
Ajansa Ewrûpî ya Hawirdorî 

Avrupa Verimlilik Ajansi: (European Productivity Agen- 
cy): Ajansa Ewrûpî ya Berhemdarî 
Avrupa Uzay Ajansi: (European Space Agency -ESA): 
Ajansa Ewrûpî ya Fezayî 

Ödeme Kuruluşu: (Paying agency): Avahiya Diravdanî 
Uzmanlaşmiş Kurum: (Specialised agency): Avahiya 
Pisporbûyî 

Aşagidaki gibi anlaşmiştir: (Has agreed as follows): Bi 
awayê ku li jêrê ye lihev hatiye lcirin 
Têbinî: Ji bo rexne, gazin, lome û pêşniyazên xwe ji min re 
binivîsin: 29abdullah@gmail.com 

Pêşar Bextewar 


Qednîyayîşê prosesê çareserî ra dima 
tewr verî krizê xendeqan û ey ra girêdaye 
pêrodayîşê ke sey Amed, Şirnex û Mêrdîn, 
bajar û qezayanê herême de qewimîyayî zer- 
arêko pîl da ekonomîya herême. Averşîyayîşê 
pozîtîfî yê ekonomîkî ke prosesê çareserî 
yê 2.5 serrine de ameybî qezenc kerdene 
nê hedîseyan ver hema-hema waro ginayî 
dereceya 0 e. Goreyê datayanê Konfedera- 
syonê Esnaf û senaetkaranê Tirkîya (TESK) 
herême de 11 hezarî ra vêşêr esnafan dikanê 
xo padayî. Ancîya wextê hedîseyanê xend- 
eqan de 549 şîketî fealîyetanê xo yê tîcarîyan 
ra nuqta rona bi vatişêko bîn ameyî girewtiş. 
Sey Merdîn, Amed, Riha merkezanê turîstîkî 
yê herême de hûmara turîstanê cayî û 
xerîban ginaye 0 ro, têdima îptalbîyayîşê 
rezervasyonan ver sektore turîzmî, derbeyêka 
girane werde. 

Ê wextan krîzê xendeqan ver zeraro tewr 
zêde merkez û qezayanê Amedî dîbî. Tena 
qezaya Sûrî de nêzdîyê 500 kargehî ameyî 
padayîş. Nêzdîye 50 kargêhî uca ra neqlê cay- 
anê bînan yê bajarî bîyî. 50Î ra vêşer şîrketê ke 
bi netîceyê atmosferê pozîtîfî yê prosesê çare- 
serî de ameybî ronayene eynî wextan fealîya- 
tanê xo yê tîcarîyan vindarnayî. 26 şîrketan zî 
şubeyanê xo yê Amedî padayî. Goreyê serra 
2014Î sewîyeya bêkarîye derûdorê %g de bî 
na sewîye resaye %3oan. Sektorê Xeyrêmen- 
kul de zî manzara, sektoranê bînan ra cîya 
nebîye. Fîyetî zaf ginayî bi cêr. Belkî nînan 
ra hîna muhîmêr zî goreyê Komela GÖÇ- 
DERî cayê ke tede qedexeyê tebervejîyayîşê 
kuçeyan ameybî îlan kerdene, ê mintiqayan 
de 200 hezar, tena qezaya Sûrî ya Amedî ra zî 
20 hezar lcesî koç lcerd. 

Tabloyo xirab yo corên de bi hawayo 
kilmîye rewşa ekonomîke ya heremê ya badê 
qedexeyê tebervejîyayîşan û pêrdodayîşan 
teswîr bîye. Seke yeno zanayîş ê prosesi 
ra dima herême badîreyê bînî vîyarnayî û 
tayîne hema zî vîyarnena.Verê cû Gultan 
Kişanak û Firat Anliyî ke serekîya Şaredarîya 
Bajarê Girdî ya Amedî kerdêne 25^ teşrîna 
verêne de bi îdîaya sucê endamîya rêxistina 
terorî ameyî tepiştiş dima 3oê eynî aşme de 
hetê mehkeme ra ameyî tewqîf kerdene û 
erşawîyay Hepisxaneyê Tipê F yê Kocaeliyî. 
Eynî rojan de polîsan eşt Şaredarîya Bajarê 
Girdî ya Amedî ser û binaya şaredarîye de 
sehnayîş kerd. 01.11.2016 de zî çarçewaya 
Qerarnameyê Hukmê xo Qanûnî yê Halê 
Îstîsnayî de qeymaqamê qezaya Etimesgutî 
ya Anqara Cumali Atilla şaredarîye rê sey 
qeyum ame tayîn kerdene. Bi nê operasyon 
û tayînkerdişê qeyumî yê peyênî hûmara 
Şaredarîyanê DBP kê ci rê qeyumî ameyî 
tayînkerdiş resaye 28. Qewimîyayîşo tewr 
muhîm zî no bî ke rojanê peyênan de zî mîy- 
anê înan de Hemserekê Pêroyî yê HDP Sela- 
hattîn Demirtaş û Figen Yuksekdage zî tede 
10 parlamenterê HDP ameyî tewqîfkerdiş. 

Ma zî semedo ke derheqê hîsbîyayîşê 
manzaraya ekonomîke de melumat bigîrê 
û bivînê ke pîyaseyê ekonomîke ya herême 
ser 0 tesîrê nê qewimîyayîşan ê aktuelan senî 
beno, Hetkarê Serekê DESOBÎ Abdûllatif 
Aykul û çend esnafan reyde qisey kerd. 


Çareyê ekonomîya 
herême aştî ya 



Hetkarê Serekê DESOBî Abdullatif 
Aykul: Tabloyo negatîf esas weçînitişê 
hezîrane ra dima vejîya orte 

Badê wezîfe ra girewîyayîşê hemserakanê 
Şaredarîya Bajarê Girdî yê Amedî û dest- 
pêkê tayînbîyayîşê qeyyuman de esnafê 
ma zaf zêde mutesîr nêbîy. Helbet ma nê 
qewimîyayîşan ver mutesîr bîyî la hende zaf 
ney. Seke şima zî zanê tepişîyayîşê parlamen- 
teranê ma ra dima 0 şewdir yew teqayîş bî 
qezaya Rezan ya Amedî de. Esas çîyo ke ma 
ser 0 tesîr lcerd no teqayîş bî. Hûmara qetîye 
çin a nika mi dest de la goreyê texmînê mi 
nêzdîyê 1000 esnafan nê hedîseyî ver zerar 
dî. Cam û çarçewayê tayînan şikîyayî, malê 
tayînan telef bîy, keyeyê înan de hesar ameyî 
meydan... Nê heme çîyan tabîkî ekonomî ser 
0 tesîrê negatîfî kerdî. Labelê hetê ekonomi 
ra tabloyo negatîf esas weçînitişê 7 hezîrane 
ra dima vejîya orte û a roje ra nata dewam 
lceno. 

‘Cayo ke merdim hetê asayîşî ra rehet 
nîyo, uca de manaya ekonomî nêmanena’ 

Bingehê ekonomîya herême zîreet û înşaat 
teşkîl kenê. Lokomotîfê ekonomîya herême 
nê sektor ê. Şukir emser zîreetê ma baş bî. La 
wezîyetê sektorê înşaatî zaf xirab 0. Hema- 
hema ke fealîyet vinderto. Yanî ez eşkena vaja 
ke sewîyeya hecmê sektorê înşaatî qasê %70Î 
bîya kêmî. Înşaatî ra qestê mi viraştiş û rotişê 
dayîreyan 0. Fîyatî nêameyî war la sewîyeya 
rotişan zaf kêmî ya. Eke ez manaya pêroyî 
de vaja mintiqaya ke yan zî bajaro ke tedê 
asayîşê canî binê teminat de nîyo yanî mer- 
dim hetê asayîşî ra rehet nîyo, kes nêeşkeno 
ameyeyê xo texmîn bikero û her kes meraq 
bikero ke gelo meşte se bibo? Uca de manaya 
ekonomî nêmanena. 

Ma wazenê û pawenê ke herêma ma de 
aramî û aştîye hakim bibê. Seke mi verê zî 
va desptpêkê nê atmosferê negatîfî badê 


weçînitişê 7ê hezîrane yo. Pêrodayîşê ke 
sey cayanê Sûr, Cizîre, Nisebîn merkezanê 
bajaran de dest pêkerdbî ra pey bêîstîqrarîye 
bîye pîl. Esnafê ma zerar dî, tucaranê ke Sûr 
de tîcaret kerdêne, %6oî ra vêşerê înan uca ra 
bar kerd şîy cayanê bînan yê bajarî de ca bîy. 
Bi kilmîye halê ekonomîya ma wina yo. Ma 
wazenê û pawenê ke herêma ma de aramî û 
aştîye haldm bibê. Eke no bibo ekonomi zî 
baş beno, 0 wext cuya merdiman zî bi hawayo 
pozîtîf vurîyeno û beno baş. 

Adnan Acar (Kincrotox): Ganî prosese aştî 
newe ra dest pêbikero 

Gama ke prosesê aştî qedîya aye ra nata 
bî 2 serrî yo ke karê ma kesad 0. Ser 0 zî 
hedîseyê 15^ temmuze ame. Hende memurî, 
hende merdimî karî ra ameyî dûrîvistiş. 
Hesab bikîn ke tena Amed de 4800 mamo- 
stayî bêkar mendê. Tebê keyeyanê înan 15 
hezarî ra zêdêr merdimî mexdur ê. Teberê 
înan de hende memure bînî... Manzara winî 
yena musnayîş ke seke her ca tozpembe yo. 
Ma nika serê cadeyêkê fael de yê, nîyê? Şima 
eşkenê çend merdimê ke huyenê nîşanê mi 
bidê? Doruvêrê ma de hendê dikanê cilûbel- 
gan yê girdî estê. Heme zî tipûtal ê. Amed 
de merdimî nêvejîyenê bi teber. Se bikerê? 
Nêzanê ke 10 deqa dima se bibo? Kam zano 
ke tayêna teqayîşêk do nêqewimîyo? 

Ganî prosesê aştî newe ra dest pêbikero. 
Çunlce ez 48 serrî ya. Mi 3 serrê xo yê tewr 
başî yê emrê xo prosesê aştî de vîyarnayî. Ez 
tîya de maya xo ra bîya. Mi 12 êlule dî, ser- 
ranê çoan vîyarnayî la tu wext qasê ê wextab 
bikeyf nêciwîyaya. Ganî derhal pêrodayîşî 
vinderê. 

Saim Demir (Koşkar): Eke wina dewam 
bikero ma do kepenganê xo bîyarê war û 
şorê keye de ronişê 

Karê ma nê hedîseyanê peyênan ra pey 


zaf bî zeîf. Hema-hema nîspetê %50 bî 
kêmî. Xususen nê 3 aşmanê peyênan de 
ma nêeşkenê malê xo biroşê. Bi hedîseyanê 
Sûrî dest pêkerd û tayînbîyayîşê qeyyuman 
dewam kerd û ê bînî.. Nê heme hedîseyan 
ma ser 0 tesîro negatîf kerd. Sewbîna esnafî 
zî na rewşe ra gerre kenê. Eke wina dewam 
bikero ma do kepenganê xo bîyarê war û 
şorê keye de ronişê. Bin 0 qayde ma ancax 
kîra û mesrefê xo vejenê. Verê cû mi het di 
2 kesî xebitîyayêne, ez mecbur menda mi, ê 
karî ra vetî. Ez sey verî mal zî nêana; mi verê 
cû 100 kolî mal ardenê û dikan de ronayêne 
nika nika ancax 30-40 kolî mal ana. Merdimî 
tersenê ke bivejîyê teber. Ma zî na rewşe ver 
mutesîr benê. Ma taleb kenê ke sey verê cû 
prosese çareserî dest pêbikero. Karê ma do zî 
ancak 0 wext baş bibê. 

ZAZAKÎ 


Roşnaya Tîrejî dana Ewroyî ro 


Mutlu Can 


S eke êno zanayene ronîyayîşê Komara 
Tirkîya ra pey qedexebîyayîşê kultur 
û ziwanê kurdkî ver heta destpêkê 
serranê iq6oan çi kurmanckî çi kirmanckî 
(zazakî) tu metnêkê kurdkî nêameyo 
weşanayene. Naye ra girêdaye Tirkîya de 
tarîxê nuştişê Kurdkî zaf lcehen nîyo. Ma 
vînenê ke heta serranê serranê i97oyan sey 
Roja Newe, tleri Yurt, Dicle-Firat çend hebî 
rojnameyê kurdan estê. Eslê ci de merdim 
nêeşkeno nînan ra vajo rojnameyê kurdkî. 
Çunke muhtewaya înan de tekstê kurdkî bi 
hawayo qismî yan zî bi vatişêko bîn zaf tay 
ca gênê. Xora nê çend hebî weşanê îstîsnayî 
zî emro derg nêramenê. Yan hete Dewleta 
Tirkan ra yenê padayîş yan zî tewqîfbîyayîşê 
berpirsîyaranê înan ver îmkan nêmaneno 
ke bêrê weşanayîş. Rojnameyê ke ma cor ra 
nameyê înan nuştî, înan ra Roja Newe yo 
ke tena yew hûmare weşanîyeno xususen 
semedê lcurdê kirmancan yewna mana îfade 
lceno. A mana zî na ya ke tekstê tewr verên 
yê kirmanckî nê rojnameyî de weşanîyenê. 
Nê di tekstê folklorikî ke çarçewaya tarîxê 
nuştişê zazakî de nuqtayayêka sembolîke 
teşkîl lcenê, înan ra yewî meseleyêka kilm 
a, 0 bîn zî hetê Çewlîgî ra yew deyîr a. Bi 
vatişêko bîn Roja Newe rojnameyo verên 0 
ke ca dayo nuşteyanê zazakî. 


i97oan ra pey nuştişê kirmanckî û Kovara 
Tîrej 

Dima ra nêmeyê 2. yê i97oan ra tepîya 
kovar û rojnameyanê sey Riya Azadi, Roja 
Welat û Devrimci Demokrat Gençlîk de tayê 
metnê kirmanckî/zazakî weşanîyenê. Hetê ê 
lcesanê ke kirmanckî ser 0 xebitîyenê ra qe- 
bul beno ke Kovara Tîrej a ke 1979 de dest bi 
weşanê xo kena destpêkê nuştişê kirmanckî 
yê modernî teşkîl kena. Kirmanckî reya 
verêne xo rê hende cayo hîra vînena. Hema- 
hema %4oê na kovare bi zazakî neşr beno. 
Tede sanike,hîkaye, şîîre ra bigîrîn heta 
açarnayîşan tewiranê cîya-cîyayan de metnê 
kirmanckî weşanîyenê. Pêroyê nuşteyê 
kovare, hetê mamosta M. Malmîsanijî ra û 
bi naznameyanê sey Dewij,Pankisar Zerteng, 
M. Brindar, Roşan Bariçek, Mehmet Piran, 
M. Piran, Mehmet Malmisanh yenê nuştiş. 
Sey detayo muhîm bivîyaro; ma reya verêne 
J. Esparî ra musenê ke nê heme naznameyî 
aîdê M. Malmîsanijî yê. (Biewnîn J. Espar, 
“Malmîsanij kam 0?”, Welat: Rojnameya 
hefteyî, Hejmar: 4, îstanbul, 14-20 Adar 
1992, r. 6) 

Kovara Tîrej pêro-pîya 4 humarî çap 
bena.3 hûmarê verênî Îzmîr de çap benê. 
Hûmara 4. û peyêne zî derbeya leşkerî yai2 
êlule 1980Î ver i98de Swêd de vejîyena. Her 4 
hûmaran de zî bi hawayo biîstîqrar ca dîyeno 
nuşteyanê zazakî. 



Herçiqas nuşteyê edîtorî yê Kovara Ewroyî 
de vajîyeno ke “Prosesê weşanayîşê kovaranê 
kirmanckî serra 1979Î de bi kovara Tîrej 
dest pêkerdo...” Merdim nêeşkeno na kovare 
xoser sey kovarêka kirmanckî bihesibno. 
Çunke na lcovare nêm ra vêşêr bi kurmanckî 
vejîyena. Labelê yewna xususîyetê muhîm 
yê na kovare esto ke merdim bi nê wesîle qal 
bilcero baş beno. 0 zî no yo ke semedo ke 
seranser bi di lehçeyanê lcurdkî; kurmanckî 
û kirmanckî weşanîyena Tirkîya û Kurdis- 
tanê Bakurî de sey kovara kurdkî ya tewr 
verêne yena hesibnayîş. 

Kovara Tîrejî ra heta Kovara Vateyî (1981- 
1996) 

Mamosta Malmîsanijî programê Vîr û 
Ziwanî ke JÎYAN TV de weşanîyayne, beşêkê 
ey de bale antbî muhîmîya na kovare ser 
û 3 çimeyê ke verê kovara Vateyî (1996) 
vejîyayê û tede nuşteyê kirmanckî bi hawayo 
biîstîqrar weşanîyayê sey Tîrej, Armanc, 

Hêvî tarîf kerdbî. Goreyê ey, kesê ke wazenê 
metnanê kirmanckîyanê verênan biwanê 
yan zî înan ser 0 bixebitîyê ganî nê her hîrê 
çimeyan ser 0 bivinderê. Seke ma bi no 
qayde îndîrekt bo zî qal kerd Tîrejî ra pey 
hetanî 1996 tekstê kirmanckî tewr zaf û 
bi şeklo biîstîqrar Kovara Hêvî ya ke hetê 
Enstîtuyê Kurdî yê Parîsî ra weşanîyena û 
Kovara Armancî ke Swêd de neşr bena de 
weşanîyenê. Helbet nê çimeyan ra teber 
sewbîna kovar û rojnameyanê kurdan de 
zî nuşteyê kirmanckî weşanîyenê la goreyê 
înan cayêko sembolik dîyeno lehçeya zazakî. 

Gamêkatarîxîye: KovaraVate 

Seke êno zanayîş 1996 de çend kirmancê 
ke bi kirmanckî nusenê û mintiqayanê cîya- 
cîyayan rayê, paytextê Swedî Stockholm 
de ênê têhet û bi nameyê Grûba Xebate ya 
Vateyî yew grûbe ronenê. Armance înan oyo 
ke kirmanckî standardîze bilcerê. Qerarê 
weşanayîşê Kovara Vateyî hetê na grûbe ra 


dîyeno. Hûmara 1. ya Kovara Vateyî ham- 
nanê 1997 de Stocholm de weşanîyena. Beşê 
Wendoxan Rê yê na hûmare de amancê 
lcovare wina êno tarîf kerdene: “Na lcovare 
ebi hêvîya nuştiş, geşkerdiş, averberdişê 
lehçeya kirmancki (kirdki, dimilki, zazaki) 
û xizmetkerdiş û xurtkerdişê kulturê kurdan 
vejiyena. Kovare inasarênî (winasî) gani 
rewna bivejiyayne, ma erey kewtî; labelê ma 
nêwaşt ke hîna erey kewî û ma waşt çîyo ke 
ma dest ra yeno bikî” 

Kovara Vate; kovara kirmanckî ya yewine 
semede na lehçe gamêka neweye îfade 
kerdêne. Reya verêne kirmanckî de yew 
weşano perîyodîk û sey tewirêk kovarêk safî 
bi kirmanckî weşanîyayêne. Merdim eşkeno 
vajo ke bi neşrbîyayîşê Kovara Vateyî prosesê 
weşanayîşê kovaran û weşananê perîyodîkî 
yê kirmanckî dest pêkerd. Na kovare do 
demo nêzdî de bi hûmara xo ya 50. destê 
sînayoxanê kirmanckî de bibo. 

Pelêko Mîladî: Rojnameyo Kulturî New- 
epel 

Rojnameyê kulturî Newepel sey roj- 
nameyê verên yê safî bi kirmanckî 15.03.2011 
de ame weşanayîş. Rojnameyo ke çarçe- 
waya xebata Ziwan-Komî de dest bi weşanê 
xo kerd heta hûmara 50. pancês rojan ra 
yewêk, hûmara 51. ra heta nika aşme ra reyêk 
vejîyeno. Rojanê peyênan de hûmara 92. ya 
NewePelî vejîya. Bêguman ganî bêro vatiş ke 
no rojname sey kovara Vateyî seba musayîş 
û averberdişê kirmanckî rolêko muhîm 
kay kerd û weşanê xo hema zî biîstîqrar 
domneno. 

Roşnaya Vateyî: Kovara Şewçila 

Adara 2011Î de bi nameyê Şewçilayewna 
kovara vejîyaye. Kovara Şewçila kovara 2. 
yê safî bi kirmanckî bî. Pêserîya edebî yê 
kirmanckî bi na kovare tayêna bî xurt. Hû- 
mara 14. ya Kovara Şewçila zimistanê 2015 de 
vejîyaye. Heskerdoxê edebîyatê ma hêvî kenê 


Kajtrij 



ke xebera vejîyayîşê hûmara 15. ya Şewçila 
hîna zêde erey nêmano. 

Nuştişê kirmanckî de dewro newe: Kovara 
Ewro 

Kesê ke nê serranê peyênan de bala xo 
daya kirmanckî ser, çi manaya ferdkî de çi 
manaya akademîk de lehçeya kirmanckî 
ser 0 xebitîyenê, wanenê û nusenê sey 
jenerasyonê hîrêyinyê ekolê nuştişê zazakî 
bihesîbîyê herhalde şaş nêbeno.înan ra çend 
kesê ke Zanîngeha Artuklu ya Mêrdînî de 
wendekarê masterê zazakî yê ameyê têhet 
û qerarê weşanayîşê na kovare dayo. Seke 
ronayoxanê Kovara Vateyî vato “ Kovare 
inasarênî (winasî) gani rewna bivejiyayne, 
ma erey kewtî; labelê ma nêwaşt ke hîna erey 
kewî û ma waşt çîyo ke ma dest ra yeno bikî” 
nê embazan zî xo mîyan de qisey kerdo û 
vato ke “ewro nêbo, key?” 

Kovara Ewro ke hetê kronolojîkî ra kovara 
kirmanckî ya 3. a, teşrîna peyenê ya 2016Î de 
vejîyaye. Goreyê Kovara Vateyî taybetîya Ko- 
vara Şewçila a bî ke na kovare de tena metnê 
edebî ameyêne weşanayîş, tede ca nêdîyene 
tekstanê folklorîkan. Kovara Ewro zî xo sey 
Kovara Teorî, Hunerî Edebîyat name kena 
û ca nêdana sey şîîre, hîkaye û sewbîna 
tewiranê edebî. Tena meqaleyê ke teorîyê 
edebîyat û ziwanî ser 0 nusîyayê qebul kena 
û her hûmare de mewzuyêk ser 0 qismê 
dosya weşanena. No konseptê Ewroyî hem 
taybetîya na kovare teşkîl kena hem zî her- 
çiqas zaf hêdî-hêdî beno zî hetê kategorîzê 
bîyayîşê kovaranê kirmanckî ra averşîyayêk 
nîşan dano. Hûmara 1. yan zî ekînoksê payîzê 
2016Î ya Ewroyî bi muhtewaya xoya zengîne, 
wendoxan dawetê wendişî kena. Bêguman 
roşnaya Tîrejî dana Ewroyî ro. Ma hêvî kenê 
ke emrê aye derg bo, bi des serran bivejîyo. 
Vateyo peyên helbet ke heskerdox û wendox- 
anê kirmanckî rê yeno; Seba ke ziwanê ma, 
ameyeyê ma de zî estbo "ewro bi kirmanckî 
qisey bikîn, biwanînin û binusîn..." 

SiYASET 

Rê li siyaseta sivîl tên girtin 


Mehmet Emin Kan 


G irtina Hevserokên HDP e Selahat- 
tin Demirtaş û Figen Yuksekdag 
û parlementer û şaredarên HDP û 
DBP e di siyasetê de dibe cihê endîşeyan. 
Kiryarên dawî yên hikûmetê li ser HDP 
û DBP e, zindanîkirina hevserok, parle- 
menter, şaredar, siyasetmedar, endamên 
partiyan û girtina komel û saziyan bawerî 
bi siyaseta sivîl nahêle. Di ser vêyekê de 
jî şîddeta devlet û PKK e ku sivîl dibin 
mexdûr jî gel ji siyasetê sar kiriye. Herî 
dawîn di êrişa bombeyî ya ku li dijî avahiya 
polîsan de pêk hat, û li ser PKK e tê hes- 
ibandin de li Amedê 9 sivîl, 11 kesan jiyana 
xwe ji dest da û bi dehan kes jî brîndar 
bû. Di êrişa ku TAK e girtibû ser xwe de 
xaniyên bi sedan malbatan jî wêran bûn. 
Mebûsên HDP’ê piştî êrişê daxuyandin ku 
armanca êrişê ew bûne û bi tesadufî rizgar 
bûne. Mebûsê HDP’ê Sirn Sureya Önder 
ku di dema êrişê de di avahiya polîsan de 
girtî bû, tevî Figen Yûksekdag xetera jiyanî 
derbaskiribû, di teqînê de rêvebirekî HDP’ê 
jî jiyana xwe jidest dabû. 

Girtinên devletê û êrişên PKK’ê yên li 
bajaran di nav siyasiyên Bakûr de dibin 
sedemê nerazîbûnan û ew van helwestan 
şermezar dilcin û li aliyan banga aramî û 
aştiyê dikin. Serokên partiyên siyasî yên 
kurd, derbarê bûyerên dawîn de helwesta 
xwe ji BasNûçe’yê re rawe kirin. 

Serolcê HAKPAR’ê Refik Karakoç: Siya- 
seta her du aliyan jî li ser şer e 

Xuya dike ku hem hikûmet hem jî PKK 
hêviya xwe bi çek û teqandinê ve girê dane. 
Me berê jî gotibû ku girtina parlementeran 
xeletî ye. Eger sûcên wan hebe bila bên 
darizandin û piştî darazê biryar bê girtin. 
Divê nehatina girtin, bihatana darizan- 
din. Banga me ew e ku di zûtirîn demê de 
bêne berdan. Lê heger hikûmet xeletiyan 
bike nabe ku HDP jî xeletiyê bike. Parle- 
menterên ku mane dê tekoşîna xwe baştir 
bidomînin. Li Amedê teqîn çêbû; mirovên 
bêguneh di wê teqînê de hatin kuştin. 
Gelek mal û dikan xirabbûn û xwediyê wan 
deran koçber bûn; ev ne karekî rast û rêk 


e, zirarê digihîne gelê me. Ji bo wê yekê em 
dê ji serî heta dawî tekoşîna xwe li hemberî 
xebatên çekdarî bidomînin. Bila şer bê 
sekinandin û teqîn çê nebin. Bila gelê me 
zirar nebînin û mirovên sivîl neyên kuştin 
û rêya siyaseta demokratîk û aştiyane vebe. 
Kî çi dixwaze bila aşkere bikin, li ser wî 
nîqaşan bikin û gel jî dê li gor qenaeta xwe 
biryara xwe bide. Ji ber ku siyaseta wan her 
du aliyan jî li ser şerê çekdarî ye bi zanebûn 
wan xebatan dikin. 

Serokê PDK Bakur Sertaç Bucalc: Bi 
tundiyê siyaset nameşe 

Ev teqînên li bajaran çêdibin ne karê 
HDP’ê ye, mesûliyeta van şer û teqînên ku 
li bajaran pêk tên li ser PKK’ê ye. Ew siyaset 
jî xeter e û xetera wê jî tê dîtin, çunkî rê li 
ber siyaseta sivîl jî girtiye. Her roj siyaset 
bi awayekî tund dimeşe û mirov nikare 
di vê atmosferê de li ser van pirsgirêkan 
biaxive. Dawiya vê siyasetê tune û encam 
jî nagire. Dewlet jî bi vî awayî nagihîje tu 
encaman. Em li dijî girtina kesên ku bi 
dengên xellcê hatine hilbijartin in. Eger 
ku li hember wan tişteke hiqûqî heye divê 
dozê vekin û heta doz encam nede mirov 
nikare kesî sûcdar bilce. Li aliyê din jî bi vî 
awayî siyaset nameşe, pêwîst e kesên ku di 
nav PKK’ê de xwedî biryar in siyaseta şerê 
çekdarî di berçav re derbas bikin û rê li ber 
siyaseta sivîl negirin. Dewlet ji sala 1923’an 
vir de her dem dixwaze ku siyaseta kurdan 
bixetimîne. Lê di demên dawî de hinek 
fersend çêbûn; bi nêrîna me ew fersend ji 
aliyê kurdan ve nehatin bi kar anîn. Dewl- 
etê herdem dixwast ku kurd bi tundiyê vê 
meseleyê bimeşîne ku evyelc bi kêrî aliyê 
dewletê tê. Hêviya me ew e ku ev mesele 
bi awayekî aştiyane û bi awayekî siyasî hel 
bibe, lê vê gavê rêya çareseriya aştiyane xe- 
timiye. Banga me ew e ku bi tundiyê siyaset 
nameşe û encam nade. 

Serokê PSK’ê Mesut Tek: Kurd ne tenê ji 
dewletê, ji PKK’ê jî dûr dikevin 

Wisa xuya ye ku pêşiya xebata siyasî û le- 
gal tê girtin. Ji xwe ev zûde diyar bû; dema 
ku xwastin li Meclîsa Tirkiyeyê parêzbendi- 
ya nûnerên HDP’ê rakin ji bo wê hindê 
qanûnek derxistin. Hingê diyar bû ku rewş 


ber bi vê arasteyê ve biçe. Wisa xuya ye ku 
rojên aloztir û tengtir li pêşiya me ne. îlana 
şerê qada sivîl li nav bajaran ji bo gel xelet 
û xeter e. Di vî warî de mixabin pêşbîniyên 
me rast derketin. îro hem miletê me aciz 
e û hem jî rêxistinên siyasî ku gelek caran 
bang li PKK’ê dikin stratejîya xwe biguhere. 
PKK jî herdem ew piştguh kirine. Bi vî 
awayî êdî pêş de naçe. Divê PKK zûtir dev 
ji vê stratejiya xelet berde, rê li ber xebatên 
siyasî negire û ji bo geşestandina xebatên 
siyasî bibe alîkar, ne asteng. Kurd zûde ji 
dewletê aciz in, ji ber ku sîstema dewleta 
Tirkiyeyê li ser asîmîlekirina kurdan û li 
ser binpêkirina mafê netewî yên kurdan 
hatiye damezrandin. Lê bi baweriya min 
gel ne tenê ji dewletê herwiha ji PKK’ê jî 
dûr dikevin. Hêzên siyasî yên kurd hilgirê 
peywireka giran in ku gelê kurd ji xebat û 
doza azadiya xwe neazirin. 

Serolcê ÖSP’ê Sinan Çiftyurek: Siyaseta 
Tirkiyeyê hilweşiyaye 
Eger dewlet dixwaze lcurd siyasetê bikin, 
HDP û parlementerên wî di meclîsê de bûn 
û bi siyaseta qanûnî siyasetê dikirin. Eger 
li hesabê hikûmetê nedihat bila bi pros- 
esên qanûnî li hember wan tevgeriyaba. Lê 
desteserkirin û avêtina girtîgehê rast nîne. 
Bi van gavên hikûmetê ên dawî, wekî bi ser 
şaredariyan de qeyûm destnîşankirin û gir- 
tina parlementeran ku hê jî didome, xuya 
dike ku ji kurdan re dibêjin hûn siyasetê 
nekin. HDP bi destê xwe siyaseta Tirkiyeyî 
hilweşand. Selahattin Demirtaş avêtin 
girtîgeha Edirneyê; ev çawa siyaseteke 
Tirkiyeyî ye; ev nîşan dide ku siyaseta Tir- 
lciyeyî hilweşiyaye. Roja Hevserokê HDP’ê 
hatin girtin li Amedê di awahiya polîsan de 
bûn û li hember awahiya polîsan wesayita 
bombebarkirî hat teqandin. DAIŞ’ê li 
xwe girt, Walî got PKK’ê kiriye. HDP’ê 
xemginiyekî mezin anî ziman got ev êriş li 
hember me bû û di hundir de hevserokên 
me hebûn. Lê paşê TAK li encamdana çala- 
lciyê mulcir hat! Ev şaşitiyeke mezin e. Em ji 
serî de li hember teqîn û êrişên bajaran in 
û îro jî fikra me neguheriye. Kes nikare van 
encaman biparêze. 

Serokê PAK’ê Mustafa Özçelik: Tirs û 
şikestinek di nava gel de heye 


Dewleta tirk wekî stratejiyekê beriya 
hilbijartina 7’ê Hezîrana 2015’an rewşa îro 
ku li Bakurê Kurdistanê heye plan kiribû. 
Dewleta tirlc ji pêşketin û destkeftinên 
miletê lcurd yên siyasî, demokratîk û sivîl 
gelekî tirsiya. Herwiha meşa serxwebûnê ya 
Başûrê Kurdistanê û destkeftinên Rojavayê 
Kurdistanê jî ew tirs zêdetir kir. Piştî 
hilbijartina 7’ê Hezîranê ev tirs kûrtir bû. 

Ji bo pêşiya pêşketin û destkeftiyên kurdan 
bigire destpêkirina şer gihîşt hewara dewl- 
eta tirk û şer dest pê kir. PKK’ê jî bi siyaseta 
xendek û barîkatan û bi teqîn û şerê nav 
bajaran rê li ber vê siyaseta dewleta tirk 
xweştir kir. 

Dewleta tirk îro encamên stratejiya ku 
plan kiribû distîne. Bi rexma ku şaredar, 
parlementer û rojnemevan tên girtin, bi 
hezaran kes ji kar tên avêtin, girseyeke 
berbiçav li kolanan tuneye. Ev berhemên 
stratejiya dewletê û xeletiyên siyaseta PKK’ê 
ne. Tirs û şikestinek di nava gel de heye lê 
helbet ev demkî ye. Ji bo ku em kurd bi- 
karibin rêyeke nû vekin, divê PKK demild- 
est şer rawestîne. Divê em hemû partiyên 
kurdan bi rêyên siyaseta sivîl li hember vê 
siyaseta dewletê rawestin. Heta şer hebe 
dengê siyasetê qels dibe û dewlet jî wê yekê 
dixwaze. Divê hemû partîyên kurdan bangî 
dewletê û PKK’ê bikin û li hember vî şerê 
bisekinin. 

Serokê PDK-T Mehmet Emin Kardaş: 

Divê em li mafên xwe xwedî derkevin 

Li gor me girtina parlementerên HDP’ê 
bi vî şeklî, ku hê tawanek li ser wan nehat- 
ibû selmandin, delîlên tawankirinê berdest 
nebûbûn, ne hiqûqî û ne rast e. Kesê ku 
teqînên bajaran bi tundî şermezar neke 
hene? Ji ber ku însan tên kuştin, malên 
xelkê xira dibin, koçber dibin û di ser de jî 
du tevger ketine pêşbirka teqînê ku her yek 
ji wan dibêje min kiriye. Pesnê xwe didin 
û dibejin me xelk kuştiye; ev jî sosreteke 
ecêb e. Her tişt tê serê miletê me yê feqîr. 

Kî kiribe PKK,TAK,DAIŞ kî dibe bila bibe 
ev tiştekî xeyrî însanî ye, em naletê lê dikin. 
Siyaseta wan weke xwe berdewam dilce. Ji 
bo kurdan heman tişt berdewam dilce, divê 
em li mafên xwe xwedî derkevin û em bêjin 
em kurd in, mafên me hene. Lê ev xeta tê 
meşandin ne welatparêzî ye. 

Fermandarê xwebexş Çurukkaya 


Jiyanek wek dûrişmek 


Dilşah Amedî 


F ermandarê Peşmergeyên xwebexş Sait 
Çurukkaya ku di şerê Başîkê de jiyana 
xwe ji dest da, piştî merasimên xatirx- 
westinê yên li Almanya, Hewlêr û Çewligê hat 
definldrin. Li gor hevalên wî jiyan û têkoşîna 
Fermandar Çûrûkkaya ji bo yektiya û vegera 
ser nirxên netewî li Bakûr bûbû çirûskek nû. 
Hemsemgerên wî dibêjin êw Peşmergeyê 
xwebexş çawa bi jiyan û têkoşîna xwe bûbû 
sembolek netewî, bi cangorîbûna xwe jî 
bo hemû siyaset û civaka kurd bû bangeke 
yekrêzî û yekîtiya netewî.’ 

Sait Çûrûkkaya li Çilkanîya bajarê Çewlîgê 
ji dayîk bûye. Çûrûkkaya di sala 1989’an 
de li Zanîngeha Çukurovayê li fakulteya 
tibê dixwîne. Lê di pola sêyem de dev ji 
zanîngehê berdide û beşdarî şerê çekdarî 
dibe. Di sala 2000’an de ji PKK’ê vediqete û 
Başûrê Kurdistanê bicîh dibe. Saleld li wê 
derê dimîne; ji wir derbasî Almanyayê dibe. 

Li Almanyayê dest bi jiyaneke nû dike. Bi 
dagîrldrina Şengalê ji aliyê DAIŞ’ê ve, Çûrûk- 
kaya berê xwe dide Kurdistanê û bi hawara 
Pêşmergeyan de diçe. Li wir ji xwebexşan 
hêzeld Pêşmerge birêdixe û li dij DAIŞ’ê şer 
bike. Sait Çûrûkkaya, bi palpiştiya azmûnên 
xwe yên şer û jiyana gerîllatiyê, 700 Pêşmerge 
perwerde dike û di ber re li sengerên şer 
bi pûçelkirina bombe û mayînan, giyana 
Pêşmerge û sivîlan diparêze. 

Sait, yekîneyeke taybet ji Pêşmergeyên 
xwebexş bi navê Hêza Agirî dadimezrîne û 
wekî fermandeyê wê hêzê beşdarî opera- 
syona rizgarkirina Mûsilê dibe. Dema ku li 
gundê Faziliyeya Başîkê bombeyên destldrd 
yên DAIŞ’ê paqij dike, pêve diteqe û bi giranî 
birînar dibe. Sait bi frokeya ambulans dibine 
nexweşxaneya leşkerî ya Koblenza Alman- 
yayê. Bi rexma gelek hewlên neştergerî û 
pijîşld Sait di 30 e Cotmeha 2016'an de jiyana 
xwe ji dest dide. 

Ji bo Sait Çûrûkkaya li Hewler û Bremenê 
şîn hatin danîn. Bi daxwaza malbata wî di 
8’ê Cotmehê 2016’an de cenazeyê Çûrûldcaya 
li Çilkanîya Çewlîgê hate veşartin. Hemû 
malbat, gundî û hevalên wî ji gelek deverên 
Kurdistan û cîhanê hatin Çilkaniyê û beşdarî 
şîna wî bûn û hemû bi dirûşmeyên ‘Şehîd 
namirin, Qehraman Çûrûkkaya. Yan Kurdis- 
tan yan mirin’ Sait oxir kirin. 

Endamên malbatê û hevalên Çûrûkkaya 
derbarê wî de ji BasNûçe’yê re axivîn. 

Mahmut Çûrûkkaya: Sait gelek zîrek û 
xebatkarbû 

Mahmut Çûrûkkaya ku birayê Sait Çûrûk- 
kaya ye, derbarê wî xwe de axivî û da zanîn 
ku Sait gelek zîrek, hîperaktîv û xebatkar bû. 
Ew sibehê zû şiyar dibû û li derdora gund 
digeriya. Dema ku kar dikir, bi disîplîn bû. Li 
dibistanê jî gelekî xebatkar bû. Hemû dersên 
wî baş bûn. Hevalê wî hemûyan jê pir hez 
dikir û ew ji bo xwe welce serkirde dihesiban- 



din. Çûrûkkaya axaftina xwe wisa didomîne: 
“10 sal li çiyê ma û hertim telefonê dikir, halê 
me dipirsî. Du birayên min ên din jî li çiya 
bûn; lê wan ticar telefonî me nedikirin.” 

Çûrûkkaya bal ldşand ser jiyana birayê xwe 
yê li Almanyayê û diyar kir ku piştre Sait ji 
partiya xwe derket û çû Almayayê: “Dema ku 
çû Almayayê, ez jî çûm cem wî û min ew dît. 
Li wê derê jî gelekî hewl dida ku ji bo xwe 
jiyaneke nû saz bike. Sait li Almanyayê ji xwe 
re kargeh saz kir û di bazirganiyê de gelekî 
serkeft û rewşa wî ya aborî pir baş bûbû.“ 
Mahmut bahsa vegera Sait bo sengerê 
şer jî dike: “Dema ku DAIŞ’ê êrişê 
Şengalê ldr û jinên kurdên êzdî 
dîl girt, bandor li ser wî ldr 
û ew gelek li ber ket. Ji 
ber hindê biryar da ku 
derbasî Kurdistanê 
bibe û li dijî DAIŞ’ê 
şer bike. Me ji wî re 
got: “Sait meçe.” Wî 
jî got: “DAIŞ welatê 
min dagir dike. 

Dema ku welatê min 
tê dagirldrin, ûcdanê 
niştîmanperweriya min 
destûr nade ku ez li vir 
rawestim.“ Min gotê: “Tu dizanî 
çi dild. Ji ber vê ez tiştekî nebêjim, lê 
dilê me şewitîne. Du birayên me şehîd bûne.” 
Lê bi hesta xwe ya niştîmanî ldr û çû û du sal 
jî bi ser re derbas bûn. Min jî li ba xwe digot: 
“Heger heta niha tiştek nehatiye ser wî, êdî 
tiştelc nebe. Rojekî berê bûyerê min telefonî 
wî kir. Piştre teqîn qewimî. Min digot ew ê 
baş bibe, berxwe bide, lê mixabin, wisa nebû. 
Me hîn êşa birayên xwe yên şehîd ji bîr neldr- 
ibû ku şehadeta wî em dîsa daxdar kir.“ 

Newroz, braziya wî: Min kesekî wek apê 
xwe yê Sait nas nekir 
Newroz Çûrûkkaya ku biraziya Sait e, der- 



barê apê xwe de dibêje; min kesekî weke apê 
xwe yê Sait nas nekir. Xwediyê rûmet bû. Sait 
weke apê me nebû. Weke heval û razdarê me 
bû. Me sirên xwe ji wî re digotin.” 

Newroz dibêje zilma dijî gelê lcurd li 
Şengalê, ûcdanê apê min nerehet kiriye û 
lewma ew çûye Başûr da ku dijî DAIŞ’ê şer 
bike. Li gor Newroz, ‘heger kesên wekî Sait 
zêdebûna, heta niha zûde Kurdistan hatibû 
rizgarldrin.’ 

Braziya wî serpehatiyeka apê xwe bibîrtîne: 
“Em li Almanayayê hertim dihatin cem hev û 
wî ji me re serpehatiyê xwe vedigot. Gava ku 
salixên serpêhatiyên xwe didan, em 
digiriyan, lê ew ticarî nedi- 
giriya. Me carekî jê pirsî: “Tu 
çima qet nagirî, apo?” Di 
bersivê de weha ji me re 
got: “Qey hûn dizanin 
, çend hevalên min li 
ber çavên min şehîd 
bûne. Ez êdî elimîme 
bi xema hevalên can- 
bext re bijîm û xem 
di hundirê dilê min de 
dixeniqe.” 

Emîn Batmanî, hevalê wî: 
Sait di şer de jî dikeniya 
EmînBatmanî kuhevalê 
Çûrûkka ye, derbarê wî de wisa dibêje: “Sait 
mirovekî gelekî sade bû. Kurdekî xwebawer 
û welatparez bû; Kurdistanperwer bû. Sait 
qehreman bû û di dema şer de jî dikeniya. Bi 
disîplîn bû. Ew bi hemû kesan re welce bira 
bû. Li Hewlêrê jî û piştî hingê jî em bi hev re 
bûn. Dema ku me Komeleya Dostaniya Kurd 
û Rûs ava ldr jî em bi hev re bûn.” 

Rêvebirê PDK’ê Elî Ewnî: Sait qehra- 
manekî mezin bû 

Elî Ewnî hemsemgerê Sait, ku li gel 
şandeyekî li ser navê Serokatiya Herêma 


Kurdistanê beşdarî şînê bû û derbarê Sait 
Çûrûkkaya de wiha got: “Şehîd Sait Çûrûk- 
kaya qehramanekî gelekî mezin û berxwedêr 
û têkoşerê azadiyê bû. Li Başûr şehîd ket; lê 
malbata wî xwestin wî li gundên xwe li kêleka 
du birayên wî yên şehîd veşêrin. Em jî hatin 
ku di cenazeyê Şehîdê xwe de amade bin. Dr. 
Sileyman semboleke têkoşînê bû. Divê dersên 
bîr û baweriya welatparêziyê û hezkirina 
welat ji Dr. Silemanî bên wergirtin.” 

Ewnî bal kişand ser berxwedana Çûrûkkaya 
û diyar ldr ku bo serxwebûnê hêviyeke biçûk 
ya têkoşînê hebûya Dr. Sileman li wê derê bû. 
Lewma jî xwe zû gihand Kurdistanê. Ji ber ku 
dizanîbû ku DAIŞ gelek zilmê dike û dixwast 
xewna avakirina Kurdistanê ji holê rake. Bi 
saya berxwedana Pêşmerge û têkoşerên mîna 
Sait DAIŞ hate şikandin û efsaneya wan hate 
hilweşandin. Divê xellcê me weke Çûrûkkaya 
bifildrin û weke wî têkoşanê bikin û bila 
miletê me neyê xapandin. Bila dewleta me 
hebe, paşê em bi gelê cîran re bibin bira. Du 
dewlet dikarin bibin bira; miletên bindest û 
serdestên zalim nikarin bibin bira. 

Nûnerê Pêşmerge Helgurd Hikmet: Pey- 
ama Sait hevkariya Bakur û Başûr e 

Nûnerê Wezareta Pêşmerge Helgurd 
Hikmet ku li ser navê Hêzên Pêşmerge 
beşdarî şînê bû di derbarê hemsengerê xwe 
de wiha got: “Ez bi navê Wezareta Pêşmerge 
ji bo şîn û merasima cenazeyê pîroz yê Dr. 
Sileman hatim vê derê. Dr. Sileman hevalekî 
minî nêzîk bû. Ji destpêka şerê DAIŞ’ê hatibû 
Kurdistanê û me hevdu nas kir û hevaltiya 
me hebû. Em bi hev re pir xebitîn da ku hêvî 
û daxwazên miletê cîbicîh bibe. Mixabin me 
nekarî weke ku lazim bû alîkariya wî bildn. 

Lê Dr. Sileman bi qehremaniya xwe karî 
wê yekê biselmîne ku niştîmanperwer e û 
peyama dilsojî û piştgiriya Bakur anî Başûrê 
Kurdistanê.” 

Elî Xweşmêr / Siwar Bedirxan 


W ezareta Rewşenbîrî û Lawan li 
Herêma Kurdistanê ku gelek 
xebatên çandî di navbera her- 
çar parçeyên welat de bi rê ve dibe, niha ji 
bo amadekirina kitêbx-aneyeke netewî gav 
diavêje. Lijneya ku li ser vê mijarê dix- 
ebitî, bi hatina DAIŞe û destpêkirina şerê 
wêranker hertişt dabû rawestandin. 

Dr. Salar Osman Cîgirê Wezîrê 
Rewşenbîrî yê Herêma Kurdistanê li ser 
çand, huner, edebiyat û zimanê lcurdî hin 
xal ji BasNûçeyê re rave kirin. Osman 
ragihand ku wan welce Wezaret beriya şer 
gelek xizmet ji bi kelepora kurdî ldr-ine 
lêbelê ji ber êrîşên DAIŞe xebata wan sist 
bûye. Bi têkçûna DAIŞereewêdestbi 
bernameya xwe bikin. 

‘Kitêbxaneyên niştîmanî pêdiviya girîng 
a netewa ye’ 

Dr. Salar Osman qala qonaxên avald- 
rina Kitêbxaneya Niştimanî ya li Herêma 
Kurdistanê Idr û amaje bi vê yekê Idr ku 
planên wan ji bo kitabxaneyê re amade ne: 
“Em weke Wezareta Rewşenbîrî û Lawan 
li Herêma Kurdistanê yek ji stratejiyên 
me avaldrina Kitêbxaneya Niştîmanî ye. 
Kitêbxaneya niştîmanî yek ji pêdiviyên herî 
girîng ya her netewekî ye. Mixabin heta 
niha karekî baş ji bo ava-kirin û çêkirina 
kitêbxaneya niştîmanî nehatiye ldrin. Lê 
niha program çêbûye û li ber destê me ye. 
Berî niha jî Wezareta Rewşenbîriyê hinek 
niqaş û goftûgo li ser vê yekê kiriye. Lê ev 
mijar tenê bi goftûgoyan çênabe. Tenê bi 
diyalogan çênabe. Lazim e em biçine nava 
faktê û ev kar bê temamkirin. Ev kêmasiya 
me ye li Hikûmeta Herêma Kurdistanê, 
pêwîst e em şaşitiyên xwe bibêjin. Yek ji 
kêmasiyên Wezareta Çandê li Herêma 
Kurdistanê ew e ku me nekariye heta niha 
bibin xwediyê kitêbxaneyeke niştimanî lê 
em niha dixebitin û xebatên me cidî û rijd 
berdewam in. Lê lazim e em bizanin ku 
Herêma Kurdistanê di qonaxeke he-styar 
re derbas dibe. Problemên me bi DAIŞ e re 
hene û şereld mezin bi rê ve diçe. Pêşmerge 
di çeperên şer de ne.” 

Dr. Salar Osman dibêje herwiha ew li ser 
vê meseleyê xebitîne lê evyelc weke lcêmasî 
heye. Lê em nikarin niha sozelcê bidin ka 
kengî evyek bê avakirin lê em di demelce 
nêz de dê were cihbicihkirin. Ev qanûn li 
Parlementoyê hatiye duristkirin û di nava 
qanûnê û bernameyên wezaretê de kitêbx- 
aneya niştimanî heye. 

Dr. Osman qala pêwendiyên çandî û 
kultûrî bi beşên din yên Kurdistanê re 
jî ldr û bername û planên wan yên berî 
hatina DAIŞ e jî destnîşan kirin: “Berî şer 
gel-ek pêngavên baş hebûn. Me di navbera 
Başûr û Balcur de mîhrîcan û festîval li dar 
dixistin ji bo edebiyat û hunerê, herwisa 
ji bo Başûr û Rojava me civîn û konfrans li 
dar xistin, di navbera Başûr û Rojhilat de jî 
pirdeyek hebû û em diçûn me zanîngehên 
wan me dîtine. Ew hatine zanîngehên me 


Kitêbxaneya 
netewî tê avakirin 



dîtine û me gelek xebat bi hev re kirine. Ez 
dikarim bêjim berî şer pêwendî di navbera 
herçar parçeyên Kurdistanê de di warê 
çandî û hunerî de geleld baş bû. Yanê hêdî 
hêdî dîwarê pêwendiyan xurtir û qaîmtir 
bûbû. Lê piştî şer me hemû xebat raw- 
estandiye. Rastiyek heye ku dema netewek 
dilceve nava şer, ewlewiyet û karê wê yê 
herî girîng bergirîkirin ji xak û netewa 
wan e. Niha hemû şiyan, hêz û pareya me 
di nava şer de ye. Heta roşenbîrî jî weke 
beşek ji şerê fikrî li hemberî teror û DAIŞ e 
ye. Lazim e ku di vê demê de rol û erlca 
Wezareta Rewşenbîriyê jî bê guhertin, eger 
berî şer xebata me li ser ciwaniya hunerê, 
mûzîlc û edebiyatê bûye niha xebata herî 
girîng ya Wezareta Çandê li Herêma 
Kurdistanê şerê fikrî li dijî DAIŞ e ye. DAIŞ 
tenê welce cografiya nîne ew weke fikreke 
mezin e. Lazim e Herêma Kurdistanê û 
hemû mirovdost û azadîxwaz li dijî terorê 
bisekinin.” 

‘Lazim e xelkê me xwe bigihînin jêderan 

Dr. Salar Osman rewşa Pêşangeha 
Navdewletî ya Pirtûkan li Hewlêrê jî 
destnîşan kir û nebûna kitêbên kurmancî 
li pêşangehê welce kêmasiyeke mezin bi 
nava kir: “Pêşangeha me ya li Hewlêrê 
navdewletî ye. Ev pêşangeh gelekî baş bû 
ji ber ku xelk digihêjin çavkanî û jêderan. 
Gelek pirtûk ji welatên din jî hati-bûn 
pêşangehê ku lazim e xelkê me jî xwe bigi- 
hînin hemû çavkanî û jêderan. Dezgeha 


MEDA ev pêşangeh bi rê xistibû û ew bi 
xwe li gel dezgehên çape-meniya hemî 
welatan pêwendî digire. Min nizanîbû ku 
ldtêbên kurmancî li pêşangehê tunebûn. 

Ev jî yek ji eyb û kêmasiyên vê pêşangehê 
ye. Lazim e ku dezgeha MEDA bersivê vê 
pirsê bide. Bi rastî jî ev şaşitiyek e. Ji ber 
ku kurmancî di nava çanda lcurdî de gelekî 
girîng e.” 

‘Edebiyata lcurdî bi ya dinyayê tê be- 
rawirdkirin , 

Dr. Osman ku bi xwe jî di warê edebi- 
yatê de pispor e, rewşa edebiyata lcurdî 
wisa nirxand: “Rewşa edebiyata kurdî li 
herçar parçeyên Kurdistanê gelekî baş e. Ji 
globalîzm, werger û azadiyê sûd wergirtiye 
û kariye gelekî pêş ve biçe. Niha edebiyata 
lcurdî weke tekst li gel edebiyata dinyayê 
tê berawirdkirin û ti ferqê wan nîne. Niha 
helbesteke kurdî li gel yeka tirld, romaneke 
kurdî li gel ye-ka swêdî ti ferqa wan nîne. 
Di hin waran de dema ku em edebiyata 
kurdî welce tekst bi ya tirlc, fars û ereban 
re berawird dikin carinan mirov his dike 
edebiyata kurdî pêşketîtir e. Kêşe çî ye? 
edebiyat jî gelek caran girêdayî siyasetê ye. 
Em qala Xelata Nobelê bikin, Nobel tenê 
xelateke edebî nîne û rehendên wê yên 
siyasî jî hene. Heta niha dewleta me tune- 
bûye, heta niha azadî ji me re tunebûye. Sê 
parçeyên Kurdistanê niha azad nînin tenê 
Başûr azad e lê ne hemû axa me. Hin de- 
verên me di bin destên ereban û hikûmeta 


Bexdayê de mane. Dema mirov azad be û 
dewletek hebe mirov dikare edebiyata xwe 
bişîne hemû dinyayê. De-ma ku edebiyat 
çû hemû dinyayê wê çaxê ew xwe terîf dike. 
Dema edebiyat xwe terîf kir ew nêzî Xelata 
Nobelê dibe. Niha ez bi dilniyayî dibêjim 
me romanni-vîsên gelelcî mezin hene. Me 
helbestvanên gelelcî mezin hene lê ji ber 
van mese-leyên ku min ji we re gotin şansê 
me ji bo Nobelê lcêrn dibe.” 


‘Ziman û alfabê du meseleyên siyasî ne’ 

Dr. Osman derbarê lcêşe û arîşeya 
alfabêya kurdî jî qala hin xalên zanistî û 
siyasî kirin û alfabêya latînî ji bo lcurdan re 
baş nirxand û wisa domand: “Meseleya zi- 
man bi xwe meseleyeke siyasî ye. Meseleya 
zimanê standard û alfabê du mese-leyên ji 
hev cuda ne. Ev du mesele tenê meseleyên 
zanistî û zimanî nînin, ev siyasî ne. Piştî 
ku me mêjî mentîq û cihanbîniya xwe 
kir kurdî wê demê em hemû zarevayan 
dibînin. Wê demê em dikarin Helebçe, 
Qamîşlo, Riha û Hewlêr welce hev dibe. Ev 
têgihîştin li cem kurdan hîn baş çênebûye. 
Niha ev alfabêya ku dibêjin erebî, ew ne 
erebî ye. Ji bo alfabêya latînî jî ez dibêjim 
pêwîst e hemû kurd fêrî alfabêya latînî 
bin, sê bersiv jî ji bo vê yelcê re hene; yek 
hemû dinya bi vê alfabêyê dinivîsin, < 
piraniya kurdan bi latînî dinivîsin, î 
alfabêya latînî nêzî rihê kurdan û peyvîna 
wan e. Hin problemên alfabêya erebî- 
soranî hene. Ev mijar hemû zanistî ne. Lê 
ji aliyeke din ve têgihîştineke siyasî heye. 
Dema ku kesek dibêje bila alfabê bibe latînî 
wisa xuya dilce ku yanê PKK vê tiştê dibêje. 
Dema ku em dibêjin bila alfabe latînî be 
û em li gel dinyayê têkel bin têgihîştineke 
global e. Dema ku kesek li Silmaniyê 
dibêje bila soranî bibe zimanê standard ev 
têgihîştineke başûrî ye. Lazim e ku em bi 
awayekî zanistî li meseleyê binêrin.” 

Akademîsyen Salar Osman di beşeke din 
a axaftina xwe de li ser pirrengiya zarav û 
şîwezarên kurdî jî rawestiya û wiha axivî: 
“Em divê bêjeya kurmanc ji nava axêverên 
Bakur derxin, divê hemû bibêjin kurd. Zi- 
manê kurdî û netewa kurd, nebêjin soranî, 
zazayî û kurmancî. Em bi destê xwe xwe 
dabeş dikin. Zimanê me hemûyan lcurdî 
ye lê zaraveya soranî, kurmancî, zazakî û 
hewramî hene. Divê ev mesele li Bakur bê 
çareserkirin. Kurmanc û soran nîne, tenê 
kurd hene. Em welce milet lcurd in lê tenê 
dema em qala zarave dikin em soran, kur- 
manc yan zaza ne. Ez dixwazim ku evyek jî 
bê berçavgirtin.” 


BasNÛçe 14-20Mijdar2016 


PORTRE 


15 


Bavê nasyonalîzma lcurdî li Xorasanê 

Kelîmullahê Tevehûdî 


Memê Botî 



x 


K elîmuIIahê Tevehudî ji bilî 

dîroknûsiyê, di warên muzîk, dest- 
karî û folklora kurdî de jî şarezaye. 
Wî bi serê xwe weke ansîklopîyekê û wek 
enstîtûyekî lcar lciriye. Tevehudî yekem kes 
e ku binyada berhemên dîrok û nasnameya 
kurdên li Xorasanê daniye. Hemû jiyana 
xwe li ser çand û dîrolca kurdî daniye û 
bi hezaran belge û destnivîs ji bo dîrolca 
kurdan re berhev kirine. 

Kelîmullahê Tevehudî navelce nasyar 
ji bo her kurdekî/e çandhez re ye. Di 
vê serdemê de zanistên wek Tevehudî 
ku hemû jiyana xwe ji bo çand û dîroka 
lcurdan tarxan kiribe kêm peyda dibin. 

Ew di warê lêkolîn û nivîskariyê de bi 
qasî Şerefxanê Bedlîsî mezin e. Sala par 
Komeleya Îbrahîm Ehmed ya li Silêmanî 
bo qedirgirtina xebatên Tevehudî xelat 
~ u êşî wî kir. 

lîmullahê Tevehudî ku nasnava wî 
anîmal e, lêkolîner û nivîskarê lcurd ê 
Xo-rasanê ye. Sala 19416 li gundê Oxazê yê 
Şîrwanê ji dayîk bûye. Kurdên Xorasanê 
beşeke mezin ji nasnameya xwe dêyndarê 
xebatên Tevehudî ne. Ew li Xorasanê weke 
bavê nasyonalîzma kurdî tê binavdikin. Vî 
navî gelek kêşe ji bo Tevehudî re saz kirine. 
Ji bo nivîsîna Idtêbên xwe çendîn caran 
hatiye girtin û îşkencekirin. Wî lcurekî xwe 
jî di vê rêyê de ji dest daye. 

Kelîmullahê Tevehudî kurê Şêx Esedul- 
lahê Tevehudî Rûhanî yê binavûdeng 
yê eşîreta Sêvkan e. Mala bavê wî weke 
civateke çandî-mezhebî bû ku ji bavûkalên 
wî weke mîrat ji wan re mabû û piştre jî 
gihîşte Kelîmullah. Dema ku Tevehudî 
çavê xwe li dinyayê vekir, berî her tiştî 
kitêbên stûr yên bavê xwe dîtin. Li gel wan 
pirtûkan mezin bû û gihîşt. Şevbihorkên 
payîz û zivistanê li mala wan li dar dike- 
tin. Wî ji devê çîrokbêj û mesnewîxwanan 
dîroka lehengî û mêrxasiya palewan û 
sînorparêzên Xorasanê bihîstiye. Dema 
xwe ya zaroktiyê de hertim li civatên alim û 
xwendayên derbas kiriye. Tevehudî çîrokên 
Serdar Ewezê Celalî, Tuhfegul, Cecoxan û 
Arazmehmed di van civatan de bihîstiye. 

Bi ser van re jî mala Mele Remezanê 
Tevehudî apê Kelîmullah jî hertim cihê 
dengbêjan û sazjenan bûye. Carinan ew jî 
beşdarî civata dengbêjan û hunermendan 
bûye. Piştre dema ku li ser çand û muzîka 
kurd xebitiye ev tecrube û civat gelekî bi 
kêrî wî hatine. 

Tevehudî sala 1948 e çûye dibistana 
Rûdekî ya Oxazê. Lê civatên çandî û 
hunerî yên mala bavê wî û mala apê wî 
bandoreke mezin li ser kesayeta wî daniye. 
Hertişt ku di wan civatan de bihîstiye di bîr 
û hafizeya xwe de parastiye û ezber kiriye. 

Kelîmullah dema ku koçî germiyana 
kurdan ya li Mirawetepeyê dike zimanê 



tirkmananî û edebiyata wan nas dike. Ma- 
moste Tevehudî li Zanîngeha Firdewsî ya 
Meşhedê xwendina xwe diqedîne û li wir 
lêkolînên xwe li ser dîrok û çanda kurdan 
dest pê dilce. 

Piştî ku ew ji eskeriyê vedigere, ji bo 
tomarkirina dengan teypekê dikire û dest 
bi lcarê berhevkirina muzîlca herêmê dike. 
Gelek stranan ji dengbêj û hunermendên 
Xorasanê tomar dike ku arşîva wî zêdetirî 
100 saet muzîk û dengan berhevdike. 

Zêdetirî 15 pirtûkên wî hatine çapldrin. 
Bi dehan pirtûkên wî jî amadeyî çapê ne lê 
ji ber kêşeyên aborî û darayî imkana çapki- 
rina wan nîne. Piştî demekê wî weke ber- 
pirsê kitêbxaneya giştî ya bajarê Meşhedê 
dest bi lcar kiriye. Ew xwe li wir di-gihîne 
çavkanî û jêderên dîrokê. Bi hezaran belge 
û destnivîs di arşîva wî de hene ku ji bo 
dîroka kurdan re gelekî bi erc û qêmet in. 

‘Hereketa Dîrokî ya Kurd Ber bi Xo- 
rasanê' 

Girîngtirîn berhema Tevehudî kitêba 
bi navê ’Hereketa Dîrokî ya Kurd Ber bi 


Xorasane ye. Vê ldtêbê gelekî deng daye, ji 
8 cildan pêk tê ku heta niha 6 cild ha-tine 
çapldrin. Cildayekemsala 19806 hateçap- 
ldrin û dengekî zêde vedaye. Ev kitêb piştî 
çend salan li bajarê Sineyê li kurdiya soranî 
hat wergerandin û çap bû. Cilda şeşem 
ya vê pirtûkê qala Serhildana Kolenel 
Mihemed Teqiyê Pisyan dilce ku bûyerên 
Xorasanê di serdema Reza Şahê Pehlewî de 
vedikole. Lêkolîn û ni-vîsên Tevehudî weke 
pireke dîrokî pêwendiya kurdên Xorasanê 
bi Kurdistanê re ava Idr. Kurdên lcu piştî 
çend sedeyan ji koçberbûna xwe, dîroka 
xwe ji bîr kiri-bûn; bi xwendina kitêbên wî 
bi xwe hesiyan û xwe nas kirin. 

Berhevlcarê Dîwana Cefer Quliyê 
Zengilî 

Mamoste Tevehudî ku xwe weke Kanî- 
mal jî bi nav dike, xwe mîratdarê şair û 
ari-fê kurd Cefer Quliyê Zengilî dizane. 

Yek ji xebatên giranbiha yên Tevehudî 
ber-hevkirina helbestên Cefer Qulî ye. 
Piraniya helbestên Cefer Qulî nehatibûn 
nivîsandin. Tenê stranbêj û muzîkvanan 


ew jiber kiribûn û heta ku Tevehudî dest bi 
berhevldrin û nivîsîna wan kir, ew helbest 
sîng bi sîng hatibûn vequheztin. Tevehudî 
li pey şopa Cefer Qulî bajar bi bajar û 
gund bi gund geriyaye. Bi hemû kesên ku 
helbestên Cefer Qulî dizanîn re hevpeyvîn 
kiriye. Hemû destnivîs û nusxeyên xetî ber- 
hev kirine û weke dîwan amade Idriye. Bi 
vî awayî wî berhemên Cefer Qulî vejandiye. 

Tevehudî niha li gundekî bajarê Şîrwanê 
dijî. Hîn jî xebatên li ser dîrok û çanda 
kurdî didomîne û bi dehan pirtûkên wî 
amadeyê çapê ne. Tevehudî dibêje: “Di 
cihana îroyîn de em bêyî piştevaniya çandî 
ya têr û tijî nikarin karê xwe bi pêş ve bibin 
û divê em ji bo çanda xwe li benda ti kesî 
nemînin.” 

Wî gelek caran ji nifşa nû ya dê û bavan 
jî gilî û gazinan dike û dibêje: “Niha ne 
dayîk zarokên kurd tînin dinyayê û ne jî 
bav zarokên kurd perwerde dikin. Em bala 
xwe didin her derê kurd ji çanda xwe dûr 
dikevin û bi kultûre xwe re bûne biyanî. 

Em ji çanda xwe direvin di halekê de ku em 
xwe û kultûra xwe nas nakin.” 

KeiîmuUahê Tevehudî 
ji bilî dîroknûsiyê, di 
warên muzîk, destkarî 
û foikiora kurdî de jî 
şareza ye. Wî bi serê 
xwe weke ansîkiopîyekê 
û wek enstîtûyekî kar 
kiriye. Tevehudî yekem 
kes e ku binyada ber- 
hemên dîrok û nas- 
nameya kurdên li 
Xorasanê daniye. Hemû 
jiyana xwe li ser çand û 
dîroka kurdî daniye û bi 
hezaran belge û dest- 
nivîs ji bo dîroka kurdan 
re berhev kirine. 

Ji Xorasanê bigire heta Qafqasya, Anatolya 
navîn û diyasporaya modern, dîroka kurdan 
û koçberiya wan hertim bûye sirûşt ji bo 
afrîneriya hunerî, xasma stranên ku bi kul û 
kederan hatine vehûnan. Taybetmendiyên 
jiyana kurdan ew ber bi dahîneriya kerestey- 
an kelepûrî han dane û bi wî teherî kurdan 
ziman û çanda xwe bi van vegêranên devkî 
parastine. Stran û dengbêjî û bi giştî muzîka 
kurdan yek ji wan keresteyan e ku berceste û 
binavûdeng e. Herçend, jiber hokarên civakî 
û dînî stranbêjî û muzîkjenîn bi giştî ji bo 
jinan rewa nehatibe dîtin jî lê civalca kurdan 
hinekî vekirîtir û azadtir li hemberî vê di- 
yardeyê tevgeriyaye. Gelek stranbêjên mezin 
û binavûdeng ên kurd jin in, ku Ayşe Şan, 
Nesrîn Şêrwanî, Meryem Xan û Gulbihar 
mînakên herî bariz in. 

Banû Şîrwanî jî ku yek ji wan jinan e, bi 
dengê xwe yê zelal û resen di dilê hemû 
lcurdan de cihekî taybet ji xwe re vekir. Hîn jî 
stranên Banû ji muzîka kurdên Xorasanê re 
weke pîvana hunerî tê nasîn. 

Banû Şîrwanî ku navê wê yê rastîn 
Mahbanû Ebbasî bû sala 1929 e li gundê 
Welîawadê di navbera Farûc û Qûçanê de ji 
dayîk dibe. Dema ku zarok e diya wê koça 
dawî dike û ew bi bavê xwe re mezin dibe. 

Ew dengbêjiyê û stranan ji bavê xwe hîn 
dibe. Bavê wê jî ji hunermend û dengbêjên 
navdar yê serdema xwe bûye. Banû sala 
2003 e li Meşehdê wefat kir û gelelc stran û 
awazên lcurdî ji bo kelepûra kurdan weke 
mîrateke giranbiha bi cih hişt. 

Muzîka kurdî li Xorasanê dengê dûrî 
û koçberiyê ye. Dûrbûna wan ji hêlîn û 
niştimanê, soj û xemeke diltezîn xistiye di 
nava muzîk û dengê hunermendên wan de. 
Rengê xerîbiyê tenanet di lorîka dayîkên 
kurdên Xorasanê de jî tê dîtin. Di civat û 
şevbihorkên kurdan de dengê jinan hertim 
hebûye û heye. 

Hesta xerîbî û xurbetê di nav kurdên 
Xorasanê de gelek hunermend û stranbêj 
afirandine. Hin ji wan ketine nava ruh û dilê 
xelkê û di dîroka hunera kurdan de mayinde 
bûne. Şîrwanî hunermendeke bêhempa bû 
ku dengê wê yê zelal tim û tim weke mînaka 
dengekî îdeal hatiye binav kirin. Dema ku 
xelkê Xorasanê dengê Banûyê ji radyoya 
kurmancî ya Meşhedê dibihîstin, dil û canê 
wan vedijiya. Kurdên Xorasanê dengê xwe 
dibihîstin û dengê Banû Şîrwanî weke lorîka 
dayîkan ji wan re xweş û şîrîn dihat. 

Lêkolîner Kelîmullahê Tevehudî ku dîrolca 
kurdên Xorasanê nivîsandiye di lcitêba xwe 
ya bi navê ‘Hezar û yek şeva kurmanc de 
ji devê Banû Şîrwanî jiyana wê wisa rawe 
kiriye: 

“Ez 20 salî bûm ku bi Elî Ekber Qehre- 
manlo re zewicîm. Piştî du salan Elî Ekber 
nexweşiya zerikê girt û wefat kir. Wî ez bi 
kurê me yê du mehî re bi tenê hiştim. Piştî 
salekê min çend pez û dewarên xwe firotin û 
ji gund derketim. Êdî min nedikarî li gund 
stranan bibêjim. Xelkê digot: “hîn salelc 
ji mirina mêrê wê derbas nebûye ku dîsa 
distrê. 

Ez ji Welîawadê derketim çûme cem tîyê 
xwe û kesûkarên wî ku li çiyayên Qoçanê di- 
man. Bi wî awayî min hem xwest ku ez kul û 


Banû Şîrwanî 

Stêrlca muzîka Xorasanê 




xemên xwe ji bîr bildm; herwiha min xwest wê derê baxçeya zarokan hebû ku wan navê 

ez çend pezan bildrim, xwe pê mijûl bildm lcurê min li wir nivîsîn û ez jî li mala wan 
û jiyana xwe û kurê xwe pê bikim. Lê li wir jî dixebitîm. 

YiVmpn min alîEariva min npldrin n nprpvp 

Wê demê radyoya kurmancî ya Xorasanê 
bernameyên xwe belav dikirin.” 

Şîrwanî amajeyî radyoya kurmancî ya 
Xorasanê dike ku di sala i956an de dest bi 
weşanên xwe dike û rojê saetekê bi kurdî 
weşanê dike. Li ser serpêhatiya xwe û 
radyoyê Şêrwanî wiha pêde diçe: “Li mala 
Şobêrîyê zelamê Izzetê radyo hebû û min 
jî her şev bernameya kurmancî guhdarî 
dildr. Dema ku min dengê kurdî ji 
radyoyê dibihîst rojên xweş 
yên Welîawadê dihatin 
bîra min û ez xemgîn 
dibûm. Hêdî hêdî ez 
difikirîm ka gelo ezê 
çawa xwe bigihînim 
radyoyê. Rojekê 
çûbûme bazarê û 


xizmên min alîkariya min nekirin û pereyê 
ku min ji bo pezkirînê bi xwe re anîbû hate 
xercldrin. 

Piştî demekê ez mecbûr mam wê derê bi 
cih bihêlim; şeveke tarî bi solên gincir min 
ew der terikand û da ser rê. Min kurê xwe 
li pişta xwe girêda û berê xwe da Qoçanê. 

Li Qoçanê ez çûme karwanserayekê û 
odeyelc girt. Paşê ez ji bo peydaldrina kar 
derketim nava bajêr. Kurê min wan rojan 
nexweş ketibû. Çûme cem nojdarekî ku ji 
lawê xwe re çareyekê bibînim. Nojdar ji 
berê ve ez nas dildrim û bi dilovanî 
pêşwaziya min kir. Wî ez bi xwe 
re birim mala xwe. Ez li mala 
wî dixebitîm û piştre wî mala 
xwe bire Meşhehdê û ez jî 
bi malbata wî re çûm wir. 

Li Meşhedê kurê min 
hêdî hêdî mezin bû û ji 
bextê min lawikê min 
şûmîtî zehmetî çê dildrin; 
ji şerman min xatirê xwe 
ji wan xwast û mala nojdar 
jî terikand. Wê çaxê jinên 
kurd ji ber cilûbergên xwe 
li bajaran bi hêsanî dihatin 
nasldrin. Ez li derdora herema 
îmam Riza digeriyam; aware û bê 
kes mabûm. Min ji xwedê dixwast ku 
çareyekê ji min re bibîne û deriyekî xêrê li 
ber lingê min velce. Ez wisa tî û birçî li kola- 
nan digeriyam, ji nişlca ve jinelc ber min ve 
hat. Paşê min nas kir ku ew Izzet Meqdem 
e. Izzet xanimê ez bi xwe re birim mala xwe. 
Mêrê wê berpirsê Rêveberiya Perwerdeyê 
bû. Wan ez birim cihê Darulterbiyeyê. Li 


min berê xwe da 
stasyona radyoyê. 
Ez gihîştim ber 
stasyonê. Derge- 
vanê ber deriyê 
îdareya radyoyê ez 
seldnandim û got: Li 
vir çi dild? 

Min got: Ez hatime stra- 
nan bibêjim. 

Wî ez birim cem karmendekî 
radyoyê ku navê wî Emîr Mucahid bû. Ez 
yekem jin bûm ku ji bo dengqeydkirinê 
çûbûm wê derê. Ez kurd bûm û min farsî jî 
nedizanî. Wan ez birim odeya dengî û gotin 
ez xwe ji bo testldrinê amade bildm. Min li 
odeya tomarldrina dengan defek dît û min 


ew hilanî. Bi îşareta Mucahid min li defê 
xist û dest bi strana xwe ldr. Dema ku stran 
xilas bû kêfa wan pir hat. Min got niha ku 
hûn ji dengê min razî ne, ka tomar bikin. 
Wan got ku jixwe tomar kirine û dengê min 
dê wê şevê bê belav ldrin û ez dikarim bi 
radyoyê guhdarî bikim. Mucahid got: ‘Te bi 
dengê xwe kurd û xorasanî serbilind ldrin.’ 
Min lcarê xwe li radyoyê domand û bi sedan 
stranên resen yên kurdî ji nû ve xwandin û 
îcra kirin...” 

Tevehudî bi awayekî dûr û dirêj qala jiyana 
Banû Şîrwanî dilce. Xelkê Xorasanê hertim 
qala hunera Banû û dengê wê yê xweş dildn. 
Dema Fereha Pehlewî jina Mihemed Riza 
Şahê Pehlewî tê Meşhedê, Banû Şîrwanî 
bi cilûbergên kurdî li hemberî wê distirê û 
Şehbanû ji huner û muzîlca wê pir hez dike. 
Fereha Pehlewî 500 metre erd wek xelat 
pêşkêşî Banûyê dike. 

Piştî Şoreşa Îslamî ya îranê muzîk ji bo 
jinan hate qedexe ldrin û Banû Şîrwanî 
mecbûr dimîne lcarê xwe bi cih bihêle. 
Çendîn salan haya ti kesî ji wê tunebû. 

Banû Şîrwanî bi dengê xwe yê zelal û 
resen di dilê hemû kurdan de ciheld taybet 
ji xwe re veldr. Hîn jî stranên Banû ji muzîlca 
kurdên Xorasanê re weke pîvana hunerî tê 
nasîn. Banû sala 2003 e li Meşehdê wefat kir 
û gelelc stran û awazên kurdî ji bo kelepûra 
kurdan weke mîrateke giranbiha bi cih 
hiştin. 

Hunermenda îranî Sîma Bîna ku li ser 
muzîka hemû deverên îranê dixebite, gelelc 
stranên Banû Şîrwanî ji nû ve îcra ldrine. 
Sîma li ser folklora îranê û muzîka netewên 
îranê bi salan xebitiye. Ew dibêje: “Ez bi 
stranekê ber bi muzîka bakurê Xorasanê 
ve çûm. Ew deng dengê Banû Şîrwanî bû. 
Dengê Banû pir sirûştî bû...” 









